Vitaminer og sundhed - Dorthe Flak\nKropsterapi / Zoneterapi i Ulfborg\nHealing i Ulfborg\nVitaminer – spis dig sund.\nDet er rigtig vigtigt at tage vitaminer, til at holde Immunsystemet sundt. Holde forkølelse og influenza væk. Har du et sundt og stærkt Immunsystem kan du nem være samme med syge mennesker.\nImmunforsvaret kræver: Spis sundt og varige, frisk luft og motion, sov dig sund og stressfri samt dybe vejrtrækning.\nD-vitamin: Er til dit immunforsvar, vedligeholde dine muskler og til at hjælpe med at optage calcium (kalk), så du kan opbygge dine tænder og knogler. Du kan få D-vitamin på to måder ved at spise bestemt mad og ved at gå ud i solen. Kroppen laver D-vitamin, når solens stråler rammer din hud. Om vinteren er D-vitamin mere vigtig. Spis fede fisk, laks, makrel, sild, fiskelever og -rogn, æggeblommer, kød, smør, mælk. D-vitaminmangel ses som rastløshed, irritation, svedtendens, nedsat appetit, svækkede knogler, knogleskørhed, muskelsmerter. D-vitamin-forgiftning er kvalme, forstoppelse, depression og hovedpine. Voldsom overdosering af D-vitamin kan give nyreskader. Tag derfor aldrig mere end den daglige anbefalede. Der er kun D-vitamin der ophober sig i kroppen, de andre vitaminer udskældes via urinen.\nC – Vitamin – ascorbinsyre: Bruges til muskler, knogler, nervebaner, stofskifte og Immunsystemet og udmattelse samt træthed. C-vitamin bruges til at optage jern og til at danne bindevæv som giver struktur til muskler, knogler, tandkød og blodkar. Spis frugter og grøntsager som, kartofler, citrusfrugter, hyben, persille, peberfrugt, solbær, brombær, grønkål, rosenkål, broccoli, kiwi, mango. C-Vitaminmangel ses hvis man spiser ensformigt mad som fastfood, man bliver træt, blodmangel, nedsat appetit, infektion, opsvulmet tandkød, søvnbesvær, udmattelse, psykisk ubalance, dårlig sårheling, krampetendens, hæmorider, hårtab, hudblødning, blå mærker, synsvækkelse. Ved for store doser kan give diarré, oppustethed, svie ved vandladning og øger muligvis risikoen for nyresten.\nE-vitamin: bruges til immunforsvaret, nervesystemet, kropsceller, blodet. Spis frugter, bær og grøntsager som planteolier, nødder, mandler, frø og kerner, torskerogn, æggeblomme, fuldkorn, fede mælkeprodukter. E-vitamin-mangel er dog meget sjældent hos raske danskere. Ses som sygdomme i dine tarme, lever eller i din bugspytkirtel. Symptomer er balanceforstyrrelser, gangbesvær, synsforstyrrelser, muskeltræthed. E-vitamin forgiftninger virke blodfortyndende og giver risiko for hjerneblødning, infektioner og hjertesvigt, hovedpine, træthed og mavesmerter.\nK-vitamin: bruges til at størkne dit blod med ved sår og skåret dig, så det holder op med at bløde. K-vitamin er også vigtig for dine knogler, og din krop bruger vitaminet til at danne proteiner med. Spis grønne grøntsager, spinat, grønkål, bladsalater, grønkål, broccoli, spidskål, rosenkål, rødkål, krydderurter som purløg, persille og koriander, bønner, avocado, vindruer, kikærter, mayonnaise, visse oste. K-vitamin mangel er: øget tendens til blødning, næseblod, blå mærker. Hvis du tager blodfortyndende medicin, kan du godt få for meget K-vitamin. K-vitamin nedsætter nemlig virkningen af den blodfortyndende medicin.\nB – Vitamin. Der er B1 – B2 – B3 – B5 – B6 – B7 – B9 – B12.\nB-vitamin er ikke farligt, det ophober sig ikke i kroppen, som D-vitamin gør. Man tisser B-vitaminen ud, eller retter sagt man lugter, tisset bliver mere gul og lugter, B-vitamin udskilles igennem huden, så men lugter, hvis man vil undgå myggestik, er B-vitamin god, myg kan ikke lide lugten. B-vitamin bruges i dit nervesystem, kredsløb og i dit stofskifte, til din hud, dit hår, dine negle mm. B-vitaminer bruger kroppen også til at lave energi, så du kan bevæge dig og tænke. Styrker dit Immunsystem, de fleste B-vitaminer findes i rigtig mange forskellige fødevarer. Derfor ser vi meget sjældent mangel på B-vitamin.\nB1- Vitamin – Thiamin. Lave den mad, du spiser, om til brændstof i kroppen og giver energi til hjernen. Hvis du er meget fysisk aktiv, gravid eller ammer, har du brug for mere B1-vitamin. Du kan spise. mælk og mejeriprodukter, fx fløde, ost og yoghurt – kød og pålæg som fisk og rogn. I planteriget er det korn, pasta, ris, brød, havregryn, morgenmadsprodukter lavet på korn, linser, bælgfrugter, nødder, spinat, appelsiner, gulerødder, rosiner, tomater, kartofler. B1-vitaminmangel. Er meget sjældent, da B1 findes i vores almindelige fødevare, man ser det hos alkoholproblem eller anden sygdom. Manglen viser sig ved: nervebetændelse, skader i hjernen, ændret gang, forstyrrelser i hjerterytmen, svækkelse af musklerne, mental forvirring, forhøjet blodtryk, nedsat appetit, vægttab.\nB2-vitamin – Riboflavin. Og B3- Niacin og B5-vitamin – Pantotensyre. B2 -B3- B5-vitamin til at omdanne din mad, til brændstof og byggesten i kroppen. Energi til hjerte som kan slå, og at din hjerne fungerer. B2 og B3-vitamin til at vokse, lave hud, hår og negle. Er du meget fysisk aktiv, gravid eller ammer, har din krop brug for ekstra B2 og B3 vitamin. Du kan spise: Æg, fisk, fjerkræ, kød, lever, ost, mælkeprodukter som yoghurt, hytteost og fløde, korn, pasta, ris, brød, havregryn, linser, bælgfrugter, edamamebønner, champignon, spinat, avocado, rosenkål, pastinak. B2 – B3 og B5- vitaminmangel. ser som udslæt, sår og rifter i mundvige og på læber, blodmangel, træthed og mathed, hudproblemer, flossede negle, tungebetændelse.\nB6-vitamin- Pyridoxin. opbygge DNA og til at vedligeholde dit immunforsvar. Du kan spise skaldyr, fisk, kød, lever og kartofler. og frugt og grøntsager, kød, fisk, lever, ost og mælkeprodukter og korn, pasta, ris, brød, havregryn, morgenmadsprodukter lavet på korn, linser, kikærter, squash, banan, hvidløg. B6-vitaminmangel. Er sjældent men symptomerne kan viser sig ved, depression, vægttab, maveproblemer, blodmangel, hudforandringer i ansigtet, kramper. Får du for meget B6 i længer periode, kan du lave skade på nervesystemet. Tag altid kun den rigtige daglig dosis.\nB7-vitamin – Biotin. spise indmad, æggeblomme, havregryn, fuldkorn, edamamebønner (sojabønner), nødder, grønne bladgrøntsager som fx spinat og grønkål. B7-vitaminmangel er ekstremt sjældent og ses næsten udelukkende ved specielle medfødte stofskiftesygdomme, eller hvis du spiser rå æggehvide i store mængder på daglig basis. Rå æggehvide forhindrer nemlig din krop i at optage vitaminet. Hvis ægget er tilberedt, er det ikke et problem. Symptomer på mangel på B7-vitamin, hårtab, udslæt, nervebetændelse, grå hud, depression, træthed, muskelsvækkelse.\nB9-vitamin – Folat eller Folsyre. Byggesten til de røde blodlegemer i dit blod og sørge for, at dine celler deler sig normalt. Og vigtig rolle i dit DNA. B9 er vigtigt hvis du prøver på at blive gravid eller er gravid. Du kan spise rå frugter og grøntsager, som lever, bælgfrugter og grønne bladgrøntsager som spinat og grønkål. samt kød, fisk, fjerkræ, mejeriprodukter som ost og mælk, frugt, grøntsager, brød, pasta, ris, kartofler, æg. B9-vitaminmangel ses hos personer med kroniske tarmsygdomme, som kan gøre det svært for tarmen at optage vitaminet, eller hvis du spiser bestemte typer medicin. Symptomer på mangel på B9-vitamin er blodmangel, som kan give træthed, svimmelhed, nedsat kraft, hjertebanken, åndenød, brystsmerter. Hvis du får for meget B9, udskylles det ud via urinen.\nB12-vitamin- Kobalamin. Dit nervesystem, i stofskiftet og til at danne DNA, danne blodceller og forebygge blodmangel. Du kan spise kød, fisk, skaldyr, æg, lever, mælkeprodukter som ost yoghurt og mælk B12-vitaminmangel opstår for det meste hos vegetarer og veganere, som spiser meget lidt eller slet ingen kød og mejeriprodukter. Ellers ses det sjældent på raske danskere. kun hos personer med sygdom i mavesækken, hvis du får bestemte typer medicin. B12-vitaminmangel ses som, lav blodprocent, hovedpine, træthed, følelsesløshed forskellige steder på kroppen, unormal gang.\nSådan virker immunforsvaret!\nImmunsystemet kan sammenlignes med en hær af forskellige immun celler, der beskytter os mod sygdomme. Som små robotstøvsugere gnasker de sig konstant og på auto-pilot gennem alle de fremmedlegemer og cellerester, de støder på. Mens de højt specialiserede kamp- og forsyningsceller først bliver aktiveret, hvis infektionen er livstruende. De små automatiserede immunceller, makrofagerne, er på arbejde 24 timer i døgnet, året rundt. De er en del af det såkaldt medfødte eller innate immunforsvar, og deres konstante støvsugning af kroppen for bakterier, virus og gammelt cellesnask kan fjerne mange infektioner.\nHvis bakterien eller virus er hårdfør, fx tuberkulose, lungebetændelse eller influenza, så tjener makrofagerne også som sladrehanke. Special-tropperne, kaldet T-celler, er en del af det adaptive eller lærende Immunsystemet, og de suser rundt i blodbanerne, men kan hverken høre, se eller reagere, før en makrofag viser en T-celle, at den har fundet noget mistænkeligt.\nSå råber T-cellen til gengæld “vagt i gevær”. Den bliver aktiveret. Med den mistænkelige stump som ledesnor, deler T-cellen sig til en hel hær, der nu er trænet og uddannet til at opspore og udrydde alt i kroppen, der indeholder det mistænkelige fingerpeg. Det kan fx være en rest bakterie eller en stump af en virus.\nD-vitamin øger farten på sædceller (Fertilitet) D-vitamin ser ud til at påvirke mænds fertilitet positivt.


Spicy oksekød og hvidkål i fad - nem og lækker opskrift - madenimitliv.dk\nSpicy oksekød og hvidkål i fad.\n20/02/2017 | Aftensmad - masser af inspiration til aftensmaden, Hovedretter, Hverdagsmad, Oksekød, Sund mad | 34 Kommentarer\nSom jeg var inde på i sidste uge, så er kål i højsæson lige nu. Det betyder, at det er både lækker og billig mad. Og lige når det kommer til hvidkål, så er en af mine hofretter altså spicy oksekød og hvidkål i fad. Det er en ret, som jeg har kendt til i hele mit liv. Som barn fik vi ofte krydret oksekød med kål og grønsager, når vi fik pandekager med fyld. Og udover at det smager fantastisk, så er det også en rigtig god måde at få spist en masse af sæsonens grønsager på.\nSe også – Hvidkålsrouletter I Spicy oksekød med spidskål I Farseret blomkål\nSpicy oksekød og hvidkål i fad – nem opskrift.\nHovedkomponenterne består som udgangspunkt af hakket oksekød, hvidkål (man kan også bruge spidskål), løg og gulerødder. Kød og grønsager sauteres i en gryde og smages til med forskellige krydderier. Der er dog ingen faste regler for, hvad man kan tilsætte af grønsager. Og krydderierne udvælges alt efter hvad blandingen skal bruges til. Der er nemlig virkelig mange muligheder for at variere sådan en omgang oksekød med hvidkål.\nMan kan servere fadet som selvstændig hovedret. Måske med lidt brød eller lækre ovnristede kartofler ved siden af og en klat kølig creme fraiche på toppen, hvis man har lavet det lidt stærkt. Man kan også tilføje en portion (eller rest) kogte ris til retten, hvis den skal mætte yderligere. Selvom jeg næsten kan garantere, at de fleste bliver mætte ovenpå alle de grove grønsager. Man kan jo nærmest ikke sparke sig frem for kostfibre. Skal fadet serveres for sig selv, kan jeg i øvrigt anbefale at drysse lidt revet ost på toppen de sidste 15 minutter af bagetiden. Bare lige så det når at smelte og blive lækkert gyldent. Det smager noget så dejligt.\nDet krydrede oksekød og hvidkål kan sagtens laves færdigt i gryden. Det gør jeg ca. halvdelen af gangene. Men det smager virkelig godt at komme hele herligheden i et fad og sætte det i ovnen. Dermed får grønsagerne lov til at karamellisere ganske let og får en skøn, bagt smag. Fadet passer sig selv i ovnen. Man skal bare lige vende lidt rundt med en ske et par gange undervejs. Så det er jo ikke fordi, at der er specielt meget arbejde i det. Og har man alligevel gang i en portion ristede kartofler som tilbehør, så er det jo oplagt at lade de 2 ting stå i ovnen samtidig.\n450 gr hakket oksekød\n½-1 hvidkålshoved (kan erstattes af spidskål)\n3 gulerødder (groftrevne)\n2 rødløg (hakkede)\n1 tsk mild chilipulver\n1 dl vand eller bouillon\npersille til servering\nVarm olien op i en stor gryde og sauter hvidløget heri.\nTilsæt oksekødet og brun det grundigt.\nKasser stokken fra hvidkålen og snit kålen i tynde strimler.\nTilsæt hvidkål til oksekødet. Kom herefter revet gulerod og rødløg i gryden og vend godt rundt.\nSmag til med paprika, spidskommen, chilipulver, salt og peber.\nVend oksekød og kål ud i et ildfast fad, hæld 1 dl vand eller bouillon ved og sæt fadet i ovnen i ca. 45 minutter ved 175 °C (ikke varmluft). Vend rundt i fadet et par gange undervejs, så overfladen ikke bliver tør.\nDrys evt. med friskhakket persille og server med ristede kartofler eller brug nogle af de mange muligheder, som nævnes ovenfor.\nSpicy oksekød med spidskål og karry\nSkønne serveringer med krydret oksekød og hvidkål\nMan kan også bruge det krydrede oksekød og hvidkål som fyld i en gang pandekager. Enten hjemmelavede madpandekager eller færdigkøbte tortillapandekager, som lægges i et fad, drysses med ost og gratineres i ovnen. Tortillaerne kan serveres med creme fraiche, salsa (måske hjemmelavet salsa) og guacamole. Og så er det lækkert med en salat med fintstrimlet iceberg, majs, tomater, agurk, peberfrugt og lignende ved siden af. Sådan lidt a la tex mex.\nEndelig kan man droppe spidskommen og paprika i stedet tilsætte karry og soya og bruge fyldet i hjemmelavede forårsruller. Kan man ikke skaffe forårsrulledej, så kan man sagtens bruge helt almindelig filodej. Det findes på frost i de fleste større supermarkeder. Bruger man filodej, så kan de hjemmelavede forårsruller for resten nemt bages gyldne og sprøde i ovnen. På den måde behøver man heller ikke stå og jonglere med frituregryde og varm olie.\nLise Marie Madsen\tpå 11/03/2017 ved 8:51 am\nSelv ungerne på 4,6,10,12 er vilde med det\nkrydderi sammensætning passer perfekt, også til børn.\nMaden i mit liv.\tpå 12/03/2017 ved 11:36 am\nLise Marie – Det glæder mig, at retten har været sådan en succes hos hele familien – lyder som en god måde at få ungerne til at spise masser af grove grønsager på 🙂\nConnie Madsen\tpå 13/03/2017 ved 6:32 pm\nSuper LÆKKER ret. Alle i familien er helt vilde med den, så kan VARMT anbefales til alle andre, at prøve. ????\nMaden i mit liv.\tpå 14/03/2017 ved 12:25 pm\nConnie – Det glæder mig, at I kunne bruge opskriften og at det blev så stor en succes. Jeg har planer om, også snart at lave en portion med karry og grønsager 😀\nKarin Hyldgaard\tpå 25/10/2017 ved 6:05 pm\nPrøvet og godkendt. Og det i et hjem med 2 der elsker kød – meget kød. Kommer helt klart på menuen igen. Smagte super.\nMaden i mit liv.\tpå 26/10/2017 ved 8:00 am\nKarin – Det lyder godt 🙂 Det er nemlig en ret, hvor der kan skæres gevaldigt ned på kødet og op for grønsagerne, uden at kødelskerne sidder og rynker på næsen 😀\nIngelise Jensen\tpå 22/11/2017 ved 10:02 pm\nOgså et hit her! Retten rækker nemlig laaangt til 5 voksne, hvis man putter nok hvidkål i.Chili-sauce er også fin som tilbehør 😉\nMaden i mit liv.\tpå 23/11/2017 ved 10:37 am\nIngelise – Nemlig – rigeligt hvidkål (eller spidskål) er også et hit herhjemme 😀\nElsebeth\tpå 02/01/2018 ved 8:37 pm\nHeldigvis kommer jeg af en familie, der er helt vild med grøntsager. I stedet for klassiske hvidkålsrouletter snitter jeg hvidkål, svitser let, krydrer, hælder væde ved, laver en fordybning i midten og lægger frikadellefars i hullet. Når kål og kød er mørt, laver jeg muskatsovs af væden. Resultatet bliver i smag som rouletter. På samme måde laver jeg brunkål enten med flæskefars, eller jeg får slagteren til at save et par gode ben midt over, så de er til at brune og lægge ned i den brunede kål.\nDøjer man med at få spist et helt hvidkål, er det dejligt at koge hvidkål i både og servere dem sammen med kartofler og gulerødder + frikadeller. Hvert forår laver jeg et lager af ramsløgssmør-ruller, som jeg fryser i skiver – sådan en skive kryddersmør/en klat smør gør det fint ud for sovs.\nGodt nytår til dig, din mand og Viggo!\nMaden i mit liv.\tpå 03/01/2018 ved 10:51 am\nElsebeth – Mange tak for din nytårshilsen og dine gode opskrifter/tips med kål. Jeg har ikke fået brunkål siden jeg var barn – mindes ikke, at jeg var specielt vild med det, men jeg har besluttet mig for, at det skal prøves her i løbet af vinteren. Det bliver så med en lille hamburgerryg og måske en medister, da jeg er ret overbevist om, at det var konsistensen på det kogte, fede flæsk, som jeg især havde det svært med som barn.\nRigtig godt nytår til dig og dine fra os allesammen 😀\nAnders Rasmussen\tpå 07/01/2021 ved 10:24 pm\nHar lige lavet denne fantastiske ret til aftensmad… Det fungere også rigtig godt med dobbelt så meget kød.. 😀\njette Sørensen\tpå 09/02/2021 ved 8:11 pm\nhej når jeg laver brunkål bruger jeg et stykke nakkekam, det er ikke så fedt som brystflæsk, samtidig bruger jeg brunfarin / mørk sirup. Dvs. brun kød på alle sider, derefter brun hvidkål grundigt, herefter farin/sirup over kålen så kødet i gryden, evt. lidt væske(vand) salt og peber koges i ca. 1 – 1 1/2 time serveres med sennep og et godt brød.\nJeg kan se at det er en gammel kommentar jeg har svaret på, men det er første gang jeg er på din side\nBelinda Wellendorph\tpå 06/01/2022 ved 4:33 pm\nJeg elsker brunkål. Men her er det et flerdagsprojekt, eller i hvert fald et heldagsprojekt, hvor stegeben kommes ned i kålen og får lov at ‘koge’ med i mange timer. Det sammen med oksehaler eller lign. Det gør at du får noget kød som er fantastisk mørt og lækkert og ikke det her blæverkød som vi fik som børn.\nAnne-Kathrine Schelde\tpå 07/01/2022 ved 9:41 am\nBelinda – Jeg må indrømme, at lige præcis brunkål i den originale form har jeg stadig til gode at lave. Derfor er der heller ingen opskrift på det på min blog. Men jeg husker det fra min barndom, hvor det blev lavet i den STORE gryde, så der var til flere dage. For lille mig føltes det som om, at vi spiste brunkål i flere uger 😀\nOg jeg vil give dig helt ret i, at der skal en anden form for kød og ikke de store flæskestykker som bare ligger og blævrer på tallerkenen 😉\nMaja\tpå 27/01/2018 ved 10:27 am\nRetten ser vildt lækker ud og skal helt klart prøves! Jeg “døjer” desværre bare med en mand, som har traumer efter for meget råkost som barn ? nogen gode ideer til erstatning af gulerødder? ?\nMaden i mit liv.\tpå 29/01/2018 ved 11:31 am\nMaja – Hvad med at bruge hvide gulerødder i stedet? De er ikke så synlige og så smager han dem måske slet ikke 😀 Jeg køber blandt andet hvide, lilla og gule gulerødder i løsvægt i Rema 1000. Og ellers kan du bare udelade dem eller erstatte med flere af de andre grønsager, måske peberfrugt 😀\nKatrine\tpå 08/02/2019 ved 9:03 pm\nJeg bruger altid frosne ærter i min opskrift, der minder meget om denne. Fine ærter fra frost er bedst. Den lidt søde smag passer rigtig godt til ktydderierne, og så er det jo dejlig nemt:)\nMaden i mit liv.\tpå 10/02/2019 ved 3:08 pm\nKatrine – Det lyder godt – selv bruger jeg nogle gange majs, men ærter har jeg ikke prøvet endnu 😀\nRegina Kjærbæk\tpå 20/10/2019 ved 8:46 am\nVed du kalorietallet i retten?\nMaden i mit liv.\tpå 21/10/2019 ved 8:55 am\nRegina – Det har jeg desværre ikke undersøgt, men der findes jo masser af gratis kalorieberegnere og apps, så du kan evt. give det et skud 🙂\nKrydderierne behøver du jo ikke taste ind i regnskabet, da de stort set går i nul 😀\nAllan Rosendal Martinsen\tpå 02/01/2022 ved 4:02 pm\nKan den evt bare laves færdig i gryden,jeg bruger støbejersgryde og tænker resultatet vil blive det samme eller hvad.\nAnne-Kathrine Schelde\tpå 03/01/2022 ved 9:45 am\nAllan – Ja, det kan du sagtens. Det gør jeg også selv engang imellem 😀\nAngelica Kristiansen\tpå 02/02/2020 ved 8:52 am\nKan man fryse resten af retten. Jeg har meget fars. Vi får ikke spist det hele i dag. Knus Angelica\nMaden i mit liv.\tpå 02/02/2020 ved 12:27 pm\nAngelica – Det burde ikke være noget noget problem at fryse resterne ned 😀\nAndreas Seeger\tpå 13/05/2020 ved 5:57 pm\nDet her er min yndlingsret når jeg skal tabe lidt vægt, den er simpelthen suveræn!\nMaden i mit liv.\tpå 14/05/2020 ved 9:15 am\nAndreas – Dejligt at høre – herhjemme er den også en favorit. Nem, lækker, billig, mættende og fyldt med grønsager 🙂\nTove Lasota\tpå 22/01/2021 ved 4:43 pm\nSmager også dejlig hvis man tilsætter revet ost de sidste min i ovnen\nAnne-Kathrine Schelde\tpå 24/01/2021 ved 5:30 pm\nTove – Uhh ja, det er også godt 😀\nBodil\tpå 08/04/2021 ved 6:48 pm\nDen er bare god. Har den igang lige nu og glæder mig til jeg skal spise. Det er anden gang jeg laver det. Kommer det ikke i ovnen, laver det færdigt i gryden.\nAnne-Kathrine Schelde\tpå 09/04/2021 ved 9:16 am\nBodil – Hvor er det bare dejligt at høre, og retten kan jo helt fint laves færdig i gryden 😀\nCarsten Vium Jørgensen\tpå 22/06/2021 ved 7:09 pm\n2,5 kilo forsvandt som dug for solen..\nAnne-Kathrine Schelde\tpå 23/06/2021 ved 11:14 am\nCarsten – Hvor er det bare dejligt at høre 😀\nJean Eckert\tpå 27/03/2022 ved 3:26 pm\nJeg elsker den her.\nTotal comfort-food. Og så er det en fantastisk måde at få bunkevis af grønt i husets teens.\nAnne-Kathrine Schelde\tpå 28/03/2022 ved 3:42 pm\nJean – Hvor er det altså bare dejligt at høre – og du har helt ret, det er nemlig en rigtig grøntsagsbasker 😉 😉


I lørdags markerede skolen, at det nu er 20 år siden, skolens bigband blev etableret.\nSkolens bigband havde i dagens anledning besøg af et af bandets tidligere medlemmer og nuværende musikkonservatoriestuderende, Johannes Gammelgård, der afholdt forskellige workshops med bandet. Jubilæumsdagen afsluttedes med en festaften for både nuværende og tidligere bigbandmedlemmer og -familier, hvor bl.a. koncertbigbandet underholdt, og yderligere to tidligere bigbandmedlemmer og nuværende musikkonservatoriestuderende, Marius Paschke og Filip Michalak, gav et par vildt imponerende musikalske indslag, og der var taler, lykønskninger, gensyn med skolens forrige skoleleder Gert Ryom-Hansen, fællessang og en fantastisk buffet.\nTil slut gav tidligere bigbandmedlemmer et brag af en gensynskoncert!\nDagen blev en flot markering af musikalitet og spilleglæde, og jeg vil endnu en gang udtrykke min store taknemmelighed over for alle de forældre, der gennem de mange år har ydet en imponerende frivillig indsats med at skaffe arrangementer, økonomi og fantastiske musikalske oplevelser til eleverne. Og til slut en helt speciel tak til Gert Nørgaard, der gennem alle årene har svinget dirigentstokken og skabt et helt unikt musikliv på skolen!\nI forbindelse med markeringen af dagen har skolen udgivet et flot jubilæumsskrift, som vil blive udleveret til alle skolefamilier og til alle bigbandmedlemmer.\nMarts måned har budt på mange forskellige arrangementer og aktiviteter, og jeg vil her blot nævne klasselærerdagene den 15. og 16. marts, forestillingen ”Gummi T” på Aalborg Teater for 0.-4. klasse, Nationale Test, besøg af Kgl. operasangerinde i 3. b, besøg fra UCN af studerende i madkundskab i 7. klasse, projektopgave i 9. klasse osv.\nJeg vil også minde om indsamlingen til Caritas: Der er nu bl.a. indsamlet ca. 5.000 kr. fra elevernes sparebøsser, 1700 kr. fra 7. klasses flotte kagesalg og imponerende 22.000 kr. fra det fantastiske ”Løb for Myanmar”, men der er nu endnu fire dage tilbage til en slutspurt, hvor det er muligt at bidrage til det gode formål.\nNår vi bruger tid på fx indsamlinger, skyldes det ikke mindst, at vi på de katolske skoler opfatter ordet ”katolsk” som en forpligtelse på menneskelighed og solidaritet med de svageste medlemmer af samfundet - ikke mindst med børnene!\nDet er en daglig opgave for alle mennesker at træffe valg, som gør verden mere menneskelig, og det er skolens ønske at kvalificere elevernes lyst og evner til at bruge sig selv til glæde for medmennesket og verden; til større frihed, retfærdighed og fred.\nI næste uge er der påskeferie, og skolen åbner igen tirsdag den 18. april.\n”Børnegrotten” holder dog åbent mandag 10/4 – onsdag 12/4 fra 07.00 – 17.00.\nEn rigtig glædelig påske til os alle!


Universitas et Brutalitas / FAKLEN.DK - en humanistisk modoffensiv\nUniversitas et Brutalitas | FAKLEN 02\nFra Luthers brutalisering af det nordeuropæiske sind til den universitetsintellektuelles uindskrænkede følgagtighed over for den politiske magt.\nMed stor fornøjelse læste jeg nummer 1 af Faklen, som bragte mange minder frem fra min egen tid på Aarhus Universitet: som studerende ved Idéhistorie, 1979-1987 (da var der endnu håb), som undervisningsassistent i humanistisk videnskabsteori - denne »hastige gennemgang af filosofihistorien« - ved Institut for Litteraturhistorie, 1988-1990 (her begyndte farcen for alvor), og endelig som stipendiat ved Idéhistorie, 1990-1993 (hvor jeg opgav og besluttede at søge andre horisonter).\nJeg kan ikke modstå fristelsen til at dvæle lidt ved minderne. Idéhistorie var dengang utvivlsomt et af de allerbedste studiemiljøer på universitetet. 70ernes »politiske« dyne (i virkeligheden var den hverken mere eller mindre »politisk« end enhver anden opinionsmaskine; men det forstod jeg først senere) var blevet så mølædt, at den var ved at smuldre. Det uudtalte forbud mod at læse fransk filosofi (68-generationen kunne kun læse tysk!) var stiltiende blevet ophævet (i dag er det ved at blive genindført af »kognitivisterne«, som kun kan læse engelsk). Det så ud til, for et kort øjeblik, at meningen med akademiske studier var - at studere!\nMen det var dog stadig således, at man skulle holde sig til og arbejde med Walter Benjamin, hvis man ligefrem ville gøre karriere som idéhistoriker, og derfor havnede jeg i stedet som færdig kandidat på Institut for Litteraturhistorie.\nI dag kender alle den selv efter danske forhold usædvanlige nepotisme, som praktiseredes på det sted: det var dengang, man trak de studerendes repræsentanter i Institutrådet (sådanne fandtes endnu) til side og bedyrede, at de da sandelig ikke måtte modarbejde instituttets egen kandidat til et opslået lektorat, med følgende definitive argument: »Husk på, at han lige har købt nyt hus.«\nDen incestuøse trafik, som et sådant syn på den højere mening med at arbejde på en højere læreanstalt affødte, antog efterhånden skandaleagtige dimensioner. I dag, skal det dog retfærdigvis siges, er der faktisk ansat én københavnsk litterat ved det århusianske institut - et dristigt skridt i retning af internationalisering!\nMen det var først, da jeg mirakuløst - i fjerde ud af tre mulige ansøgningsrunder - vendte tilbage til Idéhistorie (efter at have fulgt mit sidste hold i videnskabsteori til døren i et semester uden løn), at det gik op for mig, at misèren ikke bare var lærere, hvis højeste ideal i livet er et hus i Skåde Bakker, men mere alvorligt, at tolv års enhedsskole plus to års grunduddannelse ikke formår (måske fordi det ikke er hensigten?) at skabe studerende, der kan undervises på et filosofisk reflekteret niveau.\nDet var ikke bare, at de ikke kunne læse udenlandsk eller skrive dansk: de var slet og ret blevet positivister til hobe! Viden var for dem en metervare, man tog med sig hjem; tænkning var spild af tid. Der var undtagelser, og dem kastede jeg naturligvis min kærlighed på; men selv disse lys i mørket kunne ikke bortforklare den kendsgerning, at jeg - det havde taget mig ti år at kaste skællene fra øjnene - var rystet i min tro på mennesket som tænkende væsen.\nHvad jeg vil sige, er, at tegneserie-karikaturen i Faklen nr. 1 ikke forekommer mig det ringeste overdrevet. Som i gymnasiet beherskes de studerende på universitetet af spørgsmålet: »Skal vi kunne det? Hører det med til pensum?« Og det er værd at bemærke, at mens denne (de)mentalitet i dag udgår fra individualistiske stræbere, var det i 70erne tværtimod de »sociale« og »engagerede«, der stod for tænkeforbudet: man skal ikke lade sig narre af, at parolerne skifter; det er den samme stupiditet, der reproducerer sig gennem en ubrudt tradition. Eller hvad skal man kalde det: de er jo ikke stupide med vilje, de véd jo ikke, hvad de gør … (men kan det tilgives af den grund?).\nMin gamle vejleder og eneste støtte på Idéhistorie, Lars-Henrik Schmidt forlod for nylig universitetet med mange hårde ord om de studerendes mangel på sans for, hvad et akademisk studium indebærer. Han havde ellers nået alt, hvad en universitetskarriere kan byde på: licentiatgrad, doktorgrad, en stribe af udgivelser, sin egen teori, sågar sit eget center. Men hvad hjælper det, hvis ingen kan høre, og ingen kan læse?\nAt Schmidt i stedet søgte til Danmarks Pædagogiske Institut, viser imidlertid, at heller ikke han har opgivet håbet: hvad han har opgivet - men for nogen ville det være som at kaste sig ud fra Statsbibliotekets øverste balkon! - er blot universitetet i al dets håbløshed. Og således har jeg også selv fundet meningsfuldt arbejde som formidler af filosofisk erfaring til utallige mennesker andre steder i verden, for hvem teori stadig er noget andet end et middel til at få kontor med egen kaffemaskine: kunstnere, designere, arkitekter.\nDer er et vældigt intelligenspotentiale i verden, tag ikke fejl af det: det ligger blot, som en hovedregel, der bekræfter sig stort set over alt, et andet sted.\nHalsen drejes om på de sidste rester af dansk åndsliv\nMen når de studerende er blevet umulige at undervise - hvis vi stadig ser bort fra de få, uvurdérlige undtagelser, som man imidlertid er henvist til at møde uden for arbejdstiden - er det naturligvis, fordi nogen har lært dem at være således. Jeg forstår, at Faklen nr. 1 har set sig nødsaget til at nævne navne: jeg genkender den type episoder, som beskrives, hvor fernissen krakelerer. Og man behøver ikke være teolog for at føre sig frem som Per Degn: som et demagogisk forbillede for nye generationer af ængstelige, uselvstændige og dumstædige pedanter. Ja, minderne overvælder mig atter.\nJeg husker f.eks., hvorledes jeg - lige efter Berlinmurens fald, som jeg havde været så usandsynlig heldig at forudse i nogle artikler i Information få uger forinden - blev inviteret til at diskutere politisk filosofi ved Institut for Filosofi i Aarhus. Det var selvfølgelig en misforståelse: jeg havde været så naiv at betjene mig af ironi i omtalte artikler, hvilket ikke lader sig gøre i en avis (jeg fik også entusiastiske postkort fra den yderste højrefløj).\nHvorom alting er: jeg diagnosticerede ubefanget ideologiernes sammenbrud og hævdede i særdeleshed, at etik er en irreduktibel sag, som ikke kan helliges af nogen højere politisk mening. Ja, idet jeg fremførte, at den omstændighed, at jeg aldrig sparker til en neger i bussen, ikke skyldes, at jeg har en særlig etisk teori, der forbyder mig det, men er en spontan human adfærd, kom jeg muligvis nok til at antyde, at filosoffernes søgen efter et teoretisk grundlag for ikke at sparke negeren måtte udspringe af en brist i deres egen humanitet.\nI hvert fald blev de meget vrede og råbte fra salen som ved et vælgermøde i 30erne. Men da jeg så forsøgte mig med en appel til filosoffernes egen faglighed, idet jeg sagde: »Måske har I hørt om noget, der hedder hermeneutik: det handler om at søge at forstå et umiddelbart fremmedartet udsagn ved at spørge til dets forudsætninger …« - da blev jeg afbrudt midt i min sætning af humanistisk dekan Hans Fink, der fyndigt erklærede: »Ja, og nu skal vi forklare dig, hvad vores forudsætninger er!«\nNår hyrden er så, hvordan skulle fårene da være anderledes?\nJa, minderne vælter frem. Omtrent samtidig var jeg inviteret - takket være en lignende misforståelse - til at tale i »Filosofisk Forum« i København. Jeg talte om det lokale og det globale, om hvorledes »katastrofer« som hullet i ozon-laget eller AIDS ikke kunne forstås filosofisk som »noget, der bare sker«, men måtte begribes inden for en overordnet systembetragtning.\nJeg påviste bl.a. den skjulte teologi i den populære opfattelse af ozon-laget som givet ved skabelsen som skjold mod de onde ultraviolette stråler, som det dog i virkeligheden er et produkt af. Efter mit oplæg var der diskussion. Den bestod i, at professor Peter Kemp, specialist i etik og forkynder af respekten for den Andens Ansigt, rejste sig og sagde, at jeg ikke skulle gøre nar af Gud og i øvrigt ikke havde været til de AIDS-konferencer, som han havde været til. Dermed var diskussionen forbi.\nNår hyrden er så, hvordan skulle fårene da være anderledes? (Retfærdigvis skal det siges, at Kemp, da hans disciple flokkedes om ham efter seancen, påbød dem at vente med at bagtale mig yderligere, til jeg var gået: man skal respektere den Andens Ansigt; man må vente, til man ser hans nakke!).\nDisse to episoder ligger langt tilbage; men jeg fremdrager dem for at vise, at den situation, som Faklen beskriver, ikke er ny: jeg tror snarere, at den har været karakteristisk for dansk universitetsliv i endog temmelig mange år. Det forhindrer selvfølgelig ikke, at hver ny generations åndelige fortrop må chokeres over den - og med rette!\nFor mit eget vedkommende kan erfaringen sammenfattes i en smertefuld konstatering af danske universitetsintellektuelles praktisk talt uindskrænkede følgagtighed og underdanighed over for den politiske magt. Spektakulære episoder fra 80erne - som f.eks. sagen om Cheminova, hvis forurenende aktivitet ikke måtte diskuteres på Aarhus Universitet, fordi Universitetets Forskningsfond var medejer af virksomheden, og som bragte de glade dage i erindring, da rektor for Odense Universitet, Aage Trommer smadrede en statsejet glasdør sidst i 70erne - var kun synlige udtryk for noget, der må ligge overordentlig dybt i den danske intelligentsia.\nEt første fingerpeg kunne aflæses af en opmærksom iagttager først i 80erne, da regeringen førte nedskæringspolitik, og den defensive holdning blandt akademikerne, at man hellere selv måtte påtage sig at administrere afviklingen af universitetet »for at undgå noget endnu værre«, var stort set uimodsagt. En sådan iagttager - og han kunne jo gerne være udsendt af den politiske magt, ja måske var det netop sådan, det gik til? - kunne med føje tænke: når de er så logrende, så servile, når man tager penge fra dem, hvor føjelige vil de så ikke være, hvis man giver dem penge? Og ganske rigtigt: uden et ord til modstand, ja med utvetydigt, åbenlyst velbehag har de universitetsintellektuelle accepteret de mest tåbelige og ødelæggende »tiltag« og tilbageslag - såsom den nye disciplinære Ph.D.-ordning, indførelsen af »evaluering«, reduktion af studietiden til det subminimale, osv.\nNuvel, vi véd, at de vil gøre alt for deres parcelhus; men behøvede de at se så idiotisk selvtilfredse ud, mens de drejer halsen om på de sidste rester af dansk åndsliv?\nDen højeste ambition - en ansættelse ved Weekendavisen\nDet forunderlige er, at idealet om noget andet bliver ved at bestå! Ikke som et program, en trosbekendelse, en bekendtgørelse - men som den nærmest fysiologiske, spontane reaktion mod stupiditeten, som nu en ny generation af studerende formulerer. Entusiasme, kaldte Kant det: hold da kæft, der kan stadig ske noget!\nMin replik til Faklen sker med en generations afstand, og med den deraf følgende irriterende, men måske dog alligevel oplysende bagklogskab. I begyndelsen af 80erne troede vi også, at nu var tiden inde til et endeligt opgør med den bredrøvede, stupidt-akademiske arrogance, bygget på intet andet end det exceptionelle boom i faste stillinger omkring 1970; men jeg skal være den første til at indrømme, at også min generation var en slem skuffelse: dens højeste ambition - ud over at få en stilling ved den professors fod, som de før havde hånet - var, viste det sig, en ansættelse ved Weekendavisen - og så var den ikke længere.\nJeg skal lade det stå åbent, om denne konvergens mellem universitet og presse skyldes en vældig højnelse af sidstnævntes niveau, eller tværtimod …\nMin morale er imidlertid som antydet ikke knyttet til nogen speciel historisk situation: jeg tror, den er almengyldig. Og det er ikke mig, der har indset sagens sammenhæng, men derimod en mand, der forlod universitetet for mere end 100 år siden, nemlig Nietzsche.\nNietzsche har ganske enkelt ret, og man må tage ham helt bogstaveligt - også selv om det kan lyde forfærdelig udemokratisk (men læser jeg Faklen ret, er tolerance nok en værdi, men den har sin grænse - ved intolerancen). Nietzsche har bogstaveligt ret, når han siger, at intet udsagn af teoretisk, filosofisk eller videnskabelig art er uafhængigt af et spørgsmål om magt: hævder jeg en sandhed, hævder jeg dermed også nødvendigvis mig selv som den, der hævder denne sandhed. Al sprogbrug er performativ, som det hedder i lingvistikken.\nI en verden, hvor arrogantens, pedantens og tørvetrillerens måde at bruge sproget var enerådende, ville jeg have det forfærdelig svært. Derfor kæmper jeg da også imod en sådan verden med hvert et ord, jeg siger og skriver. Og omvendt: i en verden, hvor min spontane, retoriske og hedonistiske sprogbrug var enerådende (hvilket strengt taget er en selvmodsigelse; men lad det nu ligge), ville tørvetrilleren have det uendelig hårdt; derfor kæmper han da også imod en sådan verden med hver en prædiken, han messer, og med hver og en af de to artikler, han skriver om året. Når impertinente studerende derfor spørger dumt til, hvad der foredrages ex cathedra, er det ikke blot en teori, en hypotese eller en doktrin, de anfægter, men en hel existensmåde: en drøm om et trygt og livsvarigt akademikerhjem i Højbjerg.\nAt dumheden er således snæversynet, kommer dog næppe bag på nogen. Langt mere afgørende er: at også det standpunkt - Faklens standpunkt! - som hævder det almene - det gode, det sande og det skønne - i denne sammenhæng blot er ét blandt mange. Der er - her må vi virkelig opgive teologien! - ingen som helst garanti for, at det rigtige standpunkt vil gå sejrrigt ud af kampen mod det usle, det forlorne og det hæslige. Der vil altid være mange, der kan samles om det almene; men der vil altid være endnu flere, der kan samles om det middelmådige, det kortsigtede og den enkeltes hurtige og bekvemme vinding. Renæssancen vidste dette: vi må være om muligt endnu mere bevidste om det.\nLuthers brutalisering af det nordeuropæiske sind\nEn afsluttende kommentar skal gælde spørgsmålet om religionen, som Faklen med rette rejser. For der er næppe tvivl om, at et opgør med universitetets aktuelle stilstand må søge tilbage til rødderne og tage form af en kritik af dets historiske rødder. Det er fra protestantismen, den danske åndselite har arvet den bekvemme holdning, at det er prisværdigt at forfægte et standpunkt, men overflødigt, ja upassende at argumentere for det.\nProtestantismen tillader mig stædigt at forsvare de mest absurde standpunkter - for troen er jo alligevel inkommensurabel med enhver rationalitet. Protestantismen tillader mig stædigt at plage og mishandle mine medskabninger - for jeg har jo alligevel altid uret lige over for Gud. Protestanten er altid allerede frelst: intet forhindrer ham derfor i fortsat at tænke og handle, som han altid har gjort. Intet forhindrer religiøst protestanten i at sparke negeren i bussen: det forbliver et inderligt anliggende mellem Gud og ham - idet han afviser enhver form for »gerningsretfærdighed«.\nDette var naturligvis ikke, hvad Kierkegaard tænkte; men det er, hvad »Christenheden« tænker og tror er tro. Og den, der måtte være i tvivl, om det virkelig kan være helt så galt fat og vil have syn for sagn, kan blot se på, hvorledes protestanterne behandler hinanden indbyrdes, når de f.eks. bliver uenige om, hvorvidt de er altid-allerede frelst gennem dåben eller altid-allerede frelst gennem deres arrogante »tro«: agnus agno lupus, som Hobbes ville have sagt - lammene flår hinanden.\nI den danske folkekirke trives både angiveri, inkvisition og exkommunikation - alt sammen begrundet i dogmet om Martin Luthers ufejlbarlighed, den Martin Luther, som - gerrig, giftesyg og servil - utvivlsomt har hovedæren for brutaliseringen af det nordeuropæiske sind.\nKasper Nefer Olsen


Sony Mobil delbetaling billigt \nSony Mobil delbetaling billigt\nSony Mobil delbetaling billigt - Bliv klogere på alt, der har med Sony Mobil delbetaling billigt at gøre her på hjemmesiden.\nEr du på udkig efter information om Sony Mobil delbetaling billigt, så kig med her. Hos Mobiltelefon afbetaling.dk finder du nøje udvalgte ressourcer, der har med Sony Mobil delbetaling billigt at gøre.\nTjek vores henvisninger om Sony Mobil delbetaling billigt\nI vores linkliste finder du ikke blot links til sider om Sony Mobil delbetaling billigt, men også om andet, der relaterer sig til mobiltelefoner og smartphones, hvad enten det er via engangsbetaling eller finansiering.\nSpørgsmål ift. Sony Mobil delbetaling billigt\nVi besvarer gerne dine spørgsmål, hvis du har noget at spørge om vedr. Sony Mobil delbetaling billigt eller andet mobiltelefonrelateret. Find vores kontaktoplysninger nederst på siden, hvis du vil spørge om noget. Vi kan ikke garantere, at vi kan svare på dit spørgsmål omkring Sony Mobil delbetaling billigt eller hvad du nu ellers vil vide mere om, men vi vil i hvert fald forsøge at gøre vores ypperste.


’Hvad Fanden vilde du ogsaa paa dèn Galej?’ | Information\nIngeborg Stuckenberg (1866-1904) skrev digte og prosa, men fungerede mest som muse for ægtemanden Viggo Stuckenberg og hans digterkreds. Hun blev tiltagende desperat over ikke selv at få plads til at udtrykke sig kunstnerisk. I 1902 sejlede hun derfor med sin elsker Hans Dines Madsen til New Zealand, hvor hendes bror havde slået sig ned. Emigrationen var ikke nogen succes, og brevene til søsteren fra 1903 beskriver de udfordringer, tilværelsen bød hende her. Året efter, i 1904, tog hun sit eget liv.\nkort efter juli 1903\nKære Søster! kære Agnes!\njeg haaber, at du nu ved, hvor i Verden jeg er; jeg haaber at Mor har faaet det lille Brev jeg sendte hende først i Juli. Jeg havde besluttet, da jeg rejste hjemmefra, at jeg vilde være død for jer; men det er ikke let at tie og ikke let at være saa uigenkaldeligt langt borte fra hinanden.\nSelv om jeg aldrig ønsker mig tilbage, så kan Tanken om et saadant lille Mirakkel, som det du skriver, at du synes jeg maa komme dig imøde, om du vender dig om, – det kan gøre mig ganske underlig om Hjertet.\nKære, kære Agnes! jeg synes aldrig jeg har vidst før, hvor meget jeg holdt af dig, jeg har aldrig tænkt saa nøje derover, saalænge jeg havde dig og kunde gaa over til dig. Kære La, trøst dig og mig med, at det ikke altid er Sammenværet der giver Haandsrækningen mellem to Mennesker. Jeg var dig maaske fjernere end nu, da jeg sad i din Stue og ikke kunde og ikke vilde sige dig det, jeg tænkte paa.\nJeg vidste, at dit Raad kunde ikke hjælpe mig og en Indblanding af andres Mening endnu mindre. Ad Aare! tænkte jeg, saa vil Agnes og jeg maaske bedre forstaa hinanden, end nu og se, dit Brev kom til mig, saa trøstende og kærligt, saa velment, ja du skulde vide hvor velkomment! saa vilde du skrive mig flere af den Slags Breve til. Jeg har skrevet til Aage og bedt ham, om jeg maa beholde det, saa jeg haaber, han vil huske at sende mig det tilbage. – Det kom i en god Stund, da jeg trængte meget til al den Godhed der var i hvert et Ord i dit Brev.\nJeg laa i Sengen og havde ligget deri fjorten Dage. Jeg har nemlig haft en daarlig Fod, nu i syv Uger. Det begyndte med, at jeg skoldede den en Aften. Jeg gik ned Dagen efter og arbejdede. – Du ved vel af Moders Brev, at jeg har taget Plads paa en Farm, for at koge Mad til Folkene og gøre al huslig Gerning?\nJeg prøvede en Uges Tid at gaa med store Vabler paa Foden, saa slog jeg en skønne Dag Hul paa den største, der gik Betændelse i Saaret og siden har jeg ligget til Sengs og været oppe og arbejdet; enten har jeg siddet i Køkkenet og vasket op fra Morgen indtil Aften, saa længe det var mig muligt, eller jeg har siddet paa mit Loftskammer og syet, stoppet og lappet for Konen, fra Morgen til Aften, men voldsomme Smerter og nu tilsidst ganske udmattet af at være saa længe indelukket.\nDe har givet mig en sørgelig, ringe Betaling trods det, de har kaldt mig en »splendid Worker«, »smart« og »busy«, sjofelt har de behandlet mig, fordi de troede jeg var uden Styrke, – men saa saare jeg kan, pakker jeg mit Tøj – og søger mig en anden Plads. Jeg har haft, saalænge jeg blot kunne støtte og humpe og halte mig frem, saadan som fjorten Timers Arbejde om Dagen. – Du kan jo sige med Moliere, men »hvad Fanden vilde du ogsaa paa dèn Galej?«\nJeg smiler selv tit ved Tanken om det, for jeg kan selv ikke mere huske, om man fik at vide, hvad han vilde på Galejen. Du kan nu i alle Tilfælde trøste dig med, at jeg heller er hvor jeg er, end hjemme og at det er bedst for mig og for dem jeg holder af. Herovre kan jeg gaa ud af Verden uden Staahej, om den ikke passer mig mere. Hjemme havde jeg været et evigt »memento mori« at se og høre paa.\nEnsom havde jeg været og følt mig, trods al jeres Godhed og Kærlighed. Vi var maaske blevet skilt mere end nu, hvor det kun er Dagsrejserne og Pengene der gør det. Dagsrejserne kan gøres, Pengene kan maaske komme til en, ved et Lykketræf, men Vrede og Nag er slemme Afgrunde at komme over. Var jeg blevet hjemme, kunne du med Rette have degraderet mig til en Stakkel, for det var jeg, saalænge jeg gik i København, ensom mellem jer allesammen. Jeg husker endnu, hvor daarlig Knud kunne taale, at jeg gik frem og tilbage, frem og tilbage i hans Stue.\nDet var ogsaa saare slemt for en Mand at se paa, der skal lave lystige Bordviser til smaa, muntre Middage. Det var i alt Fald haabløst for mig at vente mig nogen anden Lod derhjemme end den for exempel Tanterne havde, saa beskeden er jeg ikke. Jeg vil hellere prøve at vinde et større Lod; og du kan tænke paa mig som en Soldat i Krigen; jeg har det ikke godt, desværre langt fra, – men jeg slaaes dog for noget og haaber at vinde noget, tiden vil vise, om det lykkes for mig.\nHvis du mener, at nogen er rejst bort for min Skyld, naa ja, saa meget desbedre for mig om det er Tilfældet! saa kan jeg jo haabe, at Tiden vil bringe mig Fyldest med noget godt og glædeligt for alle de andre Aar jeg har haft. Hvis du, som du skriver, føler dig som Partner i min Sag, skaf mig saa at vide alt, hvad du blot kan, alt hvad du tror kan have nogen Interesse for mig. Men husk, at mine Breve er kun til dig.\nHvis du ser mine Drenge, vil du saa sige til dem fra mig, at de Penge jeg haabede at tjene herovre, de findes slet ikke her. Sig dem, at hvis de vil møde mig en Gang, saa maa de selv være meget flittige og lære noget og arbejde meget, saa de selv kan være Herrer for, naar vi skal ses! Maaske vil de skrive til mig, saa kan de jo sende Aage deres Brev, det maa du ogsaa gøre.Kys dem fra mig og bed dem huske paa alt det, jeg saa gærne vilde lære dem, men som de saa daarligt havde Tid til at huske. Nu vil de maaske. Hvis de maa skrive til mig, vil jeg skrive, men jeg maa jo først vide om I taler om mig mere.\nLad det nu ikke vare altfor længe, inden jeg hører fra dig. Jeg gaar her og ved ingenting om Fremtiden, men Nutiden ved jeg er saa bedrøvelig fattig, men den skal jo kunne overstaaes!\nKære Agnes! du har altid været mig en god og trofast Ven! jeg har aldrig følt det saa varmt, som da jeg fik dit Brev forleden: hjælp mig ogsaa nu, paa alle de Maader du kan! vil du? Du maa snakke fornuftigt med Moder og sige, at hun maa ikke sørge over mig, da jeg var derhjemme, var der mere Grund dertil; jeg troede og haabede ikke noget mere, men nu gør jeg det, sig det til hende og kys hende. Bed ogsaa hende om at hjælpe mig, saa godt hun kan.\nAage synes, at det er helt godt for ham at jeg er herovre, han tror, at vi nok kan komme til at bo sammen, om Lykken vil være lidt med os. Hjælp os til det om I kan! og lad mig snart, snart høre fra dig!\nKærlig Hilsen fra Ingeborg\nDanske forfatteres breve\nI de kommende uger bringer vi i Litteratur i anledning af udgivelsen ’Breve fra …’ hver uge et brev af udvalgte danske forfattere. Næste gang bliver det et brev af Suzanne Brøgger.\n17. december, 2017 - 09:14\nHerligt at se, at det engang var brugt at sætte udråbstegn efter "Kære XXX". Når jeg (årgang 1953) har hævdet, at sådan lærte jeg at gøre i skolen, er der blevet set på mig med vantro. Hverken ældre eller yngre kender til dette udråbstegn.\nI dag ser man i stedet tit komma (fra engelsk), et sjældent punktum eller, hvad der regnes for det eneste korrekte nu om dage: intet.\nAlt i alt: Underligt, underligt, underligt!


Skal bilen på værksted? Sådan bliver du dækket bedst ind - Silkeborg Netavis\nMagaxin • 22.04.22\nSkal bilen på værksted? Sådan bliver du dækket bedst ind\nEr det både vigtigt for dig, at din bil kører godt, og at den samtidig ikke giver dig store og uforudsete udgifter, der laver huller i din tegnebog? Så læs med her og lær hvordan, du passer bedst på din bil.\nEt værksted der dækker dig helt ind\nDer er mange værksteder rundt om i landet, så når du går på jagt, så gå efter et værksted, som dækker din bil helt ind. Det kan eksempelvis være værd at kigge efter:\n– Et værksted med bred erfaring eller speciale i dit bilmærke\n– Reservedele af original kvalitet\n– Service under garantien\n– Tips og råd til eksempelvis dæk eller anden vedligeholdelse\n– Eller måske en erhvervsaftale.\nVed at have et værksted, der dækker dig helt ind, samler du din bils service ét enkelt sted.\nNår du vælger sikkerheden til\nDu tager et aktivt valg om at vælge sikkerheden til, når du kører din bil på et professionelt værksted. Selvom du har en idé om, at du selv godt ville kunne fikse et mindre problem på bilen, er det alligevel altid en god idé at køre den på værksted. Værksteder vil ikke kun kunne se det eventuelle lille problem, som er til stede på bilen. De vil også kunne se hvilke problemer, der eventuelt vil komme i fremtiden, hvis der ikke bliver foretaget service på det med det samme, og inden det bliver et endnu større problem.\nSom det ses her, er der også andre fordele i at vælge sikkerheden til. Udover den helt tydelige – altså den sikkerhed der skabes – er der også klare muligheder for at få en økonomisk fordel. Når et problem løses i opløbet, kan du slippe for at skulle stå med en udgift, som er meget større, end det du står med ved det mindre problem.


Regulator til gasgrill – Møbler til terrasse\nNovember 20, 2018 Morten Uncategorized\nDu finder flere forskellige videoguider. Find den videoguide, der passer til din regulator , og se hvordan du monterer regulatoren korrekt. Klik her og find den bedste pris. Omvendt sælger vi også regulatorer til gas mv.\nDet er som om man ikke kan presse regulatoren langt nok ne jeg har prøvet med hele min vægt.\nSkifte gasflaske indlæg 15. Passer flasken ikke til . Kosan gas regulator indlæg 24. Weber regulator sæt performer til – -kg gasflaske 3kr.\nHar du en gasgrill , er det vigtigt at du har den rigtige regulator og gasslange. Til de fleste gasgriller skal du bruge en lavtryks regulator , så bliver flammen nemlig. Sådan monterer du en click-on regulator – gammel model – Duration: 1:35.\nMed en regulator med gas indikator – manometer, kan du. Køber nu en IGT regulator som ekstra (backup), hvis der fortsat er problemer med den . Ny slange eller regulator til din gasgrill , vi har både alm. Se den simple guide til hvordan du sikrer dig at få monteret din click-on regulator korrekt, samt hvad du skal være opmærksom på undervejs.\nDesværre sker der hvert år ulykker med gasgrill , hvor der bruges for store. Man kan eventuelt komme sæbevand på slange og regulator og ligesom ved tjek af . Originale Weber reservedele til din gasgrill – vi har dem på lager til den rigtige pris. Køb Charbroil regulator med slange på Bilka. Se også hele udvalget af Grillregulatorer.\nStår du overfor en reparation af gasgrill , er det godt at vide, hvordan din. Vedrørende tilbagekaldelse af regulator type A235is fra virksomheden IGT. Eller måske en ukrudtsbrænder? Så bør du nok læse med her – nu tilbagekaldes et såkaldt regulatorsæt på grund af . Sikkerhedsstyrelsen har forbudt brugen af en flaskegasregulator, der er defekt, og som derfor kan være farlig at bruge.\nRegulator til gasgrill kan være farlig. GASGRILLEN INDENI Når grillen er samlet, og du løfter låget, er det første, der møder dig. Hele sortimentet fra Bonfire online til skarpe priser – lige nu f.\nForskellige typer grill til både kul- og gasgrill. Diverse reservedele og tilbehør til kul- og gasgrill. CE godkendt gasregulator uden slange – passer til gasgrill , gasovne og gasdrevet terrassevarmere. Antallet af gasregulatorer er enormt, og der findes regulatorer specifikt fremstillet til særlige.\nAnvendes til komfurer, vandvarmere, gasgrill , terrassevarmere etc. Pris inklusiv understel, slange og regulator samt kraftig overtrækshætte. Alt inden for værktøj, el-værktøj, haveredskaber, plæneklippere.\nGasgrill 4-brænder og sidebrænder Inkl.\nKosan gas regulator\nWeber q100 manifold


Debatten raser: Gik Danmarks vilde buh-ligans over stregen – Ekstra Bladet\n28. jan. 2019 kl. 13:18\nDebatten raser: Gik Danmarks vilde buh-ligans over stregen\nEr det okay, når 15.000 danskere forvandler sig fra rooligans til buuh-ligans for at psyke modstanderen?\nLeif Welhaven fra det norske medie VG forstår ikke nordmændenes brok.\nNordmændene blev søndag aften most i Boxen, da de danske drenge gav modstanderen en ordentlig rusketur. Både på banen og på tilskuerrækkerne.\nUnder hele finalen piftede og buhede de feststemte danske buh-ligans, hver gang Norge var i boldbesiddelse.\nOg nu raser debatten. Er det okay? En af dem, der for alvor har sat ild til diskussionen, er blandt andet den danske debattør Lisbeth Zornig, som lavede et tweet, der hurtigt kom i modvind.\n- Jeg synes faktisk, at det var tåkrummende at høre på. Det var fra start til slut, selv da de førte med ti mål. Det, synes jeg, er mangel på format. Ligesom spillerne viser format, så kan publikum også, når man er ved at vinde VM så overbevisende, siger hun til Ekstra Bladet, mens hun understreger, at hun ikke er sportsekspert.\nDisse nordmænd mener, at det danske publikum ødelagde finalen. Video: René Schütze\nBliver til dyr\nLige fra kampens start var tilskuerne på nakken af nordmændene, der mest af alt virkede rystede.\n- Jeg ved godt, at man bruger det til at presse og stresse modstanderen. Det kan der godt være ræson i. Måske skaber det en forskel. Men jeg kunne aldrig drømme om at gøre det på noget tidspunkt. Jeg er simpelthen ikke en ’buher.’ Jeg synes egentlig bare, at det er et interessant antropologisk studie.\n- Det er virkelig sjovt at se, hvordan sport får følelserne frem i folk, og det så man også i hallen. De bliver jo kraftedme til dyr. Helt almindeligt velfungerende mennesker, der tager slips på om morgenen og sætter sig i banken, bliver til dyr, når det handler om sport.\n- Hvordan forestiller du dig, at en 'buher' ser ud?\n- Nu kan jeg forstå, at ’buhere’ kommer i alle formater. Selv journalister har været inde og have en mening om mit tweet.\n- Jeg gætter på, at det både har været familiemødre og familiefædre, der har stået der med fråde om munden. Meget underholdende efterfølgende, da det har givet anledning til diskussion.\nEn af de danskere, der vel nok er blevet buhet mest af gennem hele sin karriere, er den tidligere topdommer Kenn L. Hansen. Han har dømt flere nationale fodboldderbys og store internationale kampe.\n- Hvis jeg gik på banen efter en tvivlsom første halvleg, er det fint nok, at jeg bliver buhet af. Det er med til, at man opper sig. Faktisk oplevede jeg, at det var sjovere at dømme fodbold med buh-råb end det modsatte. Så kan jeg nok ikke sige det mere tydeligt, siger han til Ekstra Bladet og understreger, at verden generelt har brug for flere mennesker som Lisbeth Zornig. Bare ikke lige, når kampen går i gang.\n- Hvis jeg, som den allermest udskældte på banen, kan sige, at det skaber en god stemning, kan jeg ikke se, hvad problemet er.\n- Hvordan ser du på, at tilskuerne buher, når deres hold allerede er foran med ti mål?\n- Det er helt fint. Det handler om at vinde med 20 mål. Alt, der kan ligge pres på modstanderen, er fint. Nogle blander tingene sammen med vold og racisme og så videre. Selvfølgelig taler vi ikke om ting, der er imod loven.\n- Håndbold er en ualmindelig sympatisk sport. Spillerne hilser pænt på hinanden, selv de er blevet tromlet ned. Der kunne fodbold godt lære noget, men vi behøver ikke gøre håndbolden pænere\nEn af hovedpersonerne selv fra søndag aftens opgør Sander Sagosen fortalte efter kampen, at han ikke så det store problem i de mange tilråb.\n– Sådan noget er jeg vant til. Sådan er det hver eneste uge i Champions League. Det påvirker mig ikke på nogen måde. Publikum i Norge vil forhåbentlig også have gjort det, sagde den norske Paris Saint-Germain-stjerne til NRK.


21. apr 2022 kl. 20:30 til 21:00\n2022 18 85 3106\nVi bliver flere ældre, flere singler og flere flytter til storbyerne. Det stiller krav til frivillige, faciliteter og foreningsliv. Tal og data kan øge bestyrelsens viden om foreningens medlemmer, borgere og lokalsamfund. Uanset erfaring kan indsigt i relevante tal og data gøre jeres forening bedre.\nPå dette webinar får du en kort introduktion til megatrenden Demografisk udvikling og ideer til, hvordan I kan bruge tal og data til at udvikle jeres forening. Og forhåbentlig bliver du så nysgerrig på emnet, at du har lyst til at vide mere – så står DGI Nordsjælland klar med sparring, råd og vejledning.\nDu og din forening kan med fordel forholde jer til seks nye megatrends, hvis I ønsker at fremstå som en moderne idrætsforening og gøre det mere attraktivt at være med hos jer.\nKlik her: 6 Megatrends påvirker foreningslivet\nTilmeldingsfrist 20. apr 2022 kl. 23:59\nDu kan ændre din tilmelding til og med arrangementets tilmeldingsfrist (20. apr 2022)\nDu kan fortryde din tilmelding op til arrangementets afbudsfrist (19. apr 2022 kl. 23:59) jf. forbrugeraftalelovens § 9, stk. 2 og du har som udgangspunkt ikke 2 års reklamationsret, da det er en tjenesteydelse.


Hvordan man IKKE indfører Scrum og Agile! – 3 – AgileLeanHouse\nHvordan man IKKE indfører Scrum og Agile! – 3\nUdgivet i 2018-03-31 af Kurt Nielsen\nSom den tredje måde at sørge for at en indførelse af Scrum mislykkes har vi så: Konstante afbrydelser. Der er dem, der vil sige, at det er den mest udbredte af alle grunde til at Scrum implementering mislykkes. Hvad mener vi med “afbrydelser”.\nI den her sammenhæng er der tale om afbrydelser af Teamet, det team i Scrum, der formodes at “committe” (det gode danske ord, vi ikke har) til at levere en vis mængde småleverancer i et Sprint.\nTeamet planlægger deres arbejde og går igang. Ikke så snart de er kommet igang, før der dumpes en ny opave på dem, som de også lige skal løse. Jeg mener “der dumpes”, det er som om, det bare er noget systemet gør, der er ikke rigtig en person, der tydeligt tager ansvar for omprioriteringen. Nogle gange går et af teammedlemmerne hen til kaffemaskinen efter en kop mokka og kommer tilbage med sådan en abe på skulderen, Han mødte lige “nogen”. Nogen gange ryger der en telefon ind, eller der kommer en vildfaren e-mail. Det behøver ikke at være af ond vilje, det er sikkert vigtige ting, der skal gøres. Det var bare ikke det, der var prioriteringen.\nAndre gange er det selvfølgelig mere direkte og udspekuleret. Især i store organisationer hvor den etiske selv-korrektion, der ligger i små teams er forsvundet, er der folk, der mere eller mindre lever på at hi-jacke ressourcer til egne projekter. De ligner som regel chefer, så Teamet mener jo nok, at de er nødt til at adlyde. Det her falder ofte sammen med, at den slags aktiviteter sjældent tåler for meget synlighed.\nDer er også situationer, hvor situationen i foretagendet er så tynget af problemer, at det hele tiden slår tilbage og rammer Teamet. Det kan for eksempel være, hvis man har fået produkter ud i marken med seriøse problemer. Så er man i kaos hjørnet og enten så løber Teamet skrigende bort, eller også må der en håndfast krisestyring til, hvor et team stabiliserer situationen, mens et andet forsøger at finde en ny positiv vej videre.\nRet skal være ret. Der er også Teams, der selv opsøger afbrydelser. Det kan selvfølgelig være at de mangler udfordringer, men det er oftest bare en dårlig vane, man er blevet vænnet fra at koncentrere sig og fokusere. Det synes af mere at zappe rundt imellem opgaver.\nHvad end grunden til afbrydelserne er, så er det ødelæggende for Teamet og fremdriften:\nNår afbrydelserne når en vis størrelse, en tommelfingerregel er ca 10%, så holder selvorganiseringen i Teamet op med at virke. “Hvad kan det nytte, der kommer jo alligevel snart nogen med noget andet, vi skal lave”. Efter en vis tid, holder Teamet op med at planlægge og siger ret vilkårligt ja til indhold af Sprints.\nAfbrydelserne har også en helt konkret indvirkning. Task-switching er voldsomt dyrt, det koster minutter, ja måske timer at skifte imellem to opgaver. Derudover, så er det også dyrt på kvaliteteskontoen. En afbrydelse får folk til at glemme, hvad de havde gang i, og de glemmer måske det halve af indholdet.\nDerfor Scrum Mastere: beskyt Teamet, frem med synligheden, røde lapper på taskboardet. Folk kan så se afbrydelserne, hvor de kom fra osv. Det er forbavsende, hvor meget alene det hjælper. De, der kommer med afbrydelserne, er som regel ikke meget for, at de skal kendes af alle.\nHvis ikke det er nok, så må man som Scrum Master fysisk spærre adgangen til Teamet. Hop ind foran en sådan tidrøver på vej ind til Teamet og spørg med jeres mest uskyldige smil, om der er noget, I kan hjælpe med. I vil opleve at mange af dem er “gået forkert”.\nUdgivet i Kuriosa, Nyheder, Scrum


Det globale salg af elbiler stiger markant | folkebladetlemvig.dk\nTesla Model 3 er verdens mest solgte elbil. Foto: Christian Schacht\nSalget af elbiler steg til næsten det dobbelte på bare et år, men udgør fortsat en forsvindende lille del af de samlede indregistreringer i verden.\n17 aug. 2019 kl. 13:48\n92 pct. Så mange flere elbiler blev der solgt i årets første seks måneder end i samme periode sidste år. Det viser en analyse af det globale salg af rene elbiler, som Jato Dynamics, der overvåger det globale bilsalg nøje, har lavet.\nÅrsagen er den samme de fleste steder: De er ret dyre (selv i Kina), infrastrukturen er ikke klar endnu, og der er stadig bekymring for rækkevidden, skriver Jato Dynamics i sin analyse. Dette forklarer, hvorfor de stadig er nichebiler.\nDen alligevel stærke vækst, der blev registreret i 1. halvår 2019, skyldes to hovedfaktorer: Kinas forpligtelse til elektrificering og Teslas stigende salg, takket være Model 3.\nNaturligvis har det bredere sortiment, der nu tilbydes, givet flere muligheder for forbrugere, ligesom flere lande har incitamenter og fordele ved at køre en bil med nul-emission.\nTop-10 i markedsandel af elbiler\n1. Norge: 37,1 pct.\n2. Holland: 6,5 pct.\n3. Sverige: 4,8 pct.\n4. Kina: 4,0 pct.\n5. Schweiz: 3,4 pct.\n6. Portugal: 2,7 pct.\n7. Østrig: 2,4 pct.\n8. Irland: 2,2 pct.\n9. Korea: 2,1 pct.\n10. Danmark: 1,7 pct.\nKina trækker salget op\nDermed er markedsandelen for rene elbiler nu oppe på fire pct. Kineserne vælger primært egne bilmærker, og det var mere end 90 pct. af salget, der var drevet af lokale producenter.\nKina tegner sig for 56 pct., af alle solgte elbiler i perioden, mens Europa har 23 pct. og USA-Canada er på 17 pct. De resterende fire pct. er fordelt på resten af verden.\nKigger man på de enkelte lande, er Norge på en tredjeplads efter Kia og USA, skarpt forfulgt af Tyskland og med et godt stykke ned til Frankrig og Holland. Kigger vi på elbilernes markedsandel, er Norge dog helt i særklasse, for her udgør de 37,1 pct. af det samlede salg af biler. Det kan sammenlignes med andelen herhjemme, der for tiden er på 1,7 pct. som lige akkurat svarer til det globale gennemsnit.\nTesla Model 3 er et godt eksempel på en elbil, der er populær på trods af sin pris. Tesla solgte omkring 134.300 enheder i 1. halvår 2019 og var langt den største producent.\nEllers er det især de kinesiske producenter, som dominerer listen over de 10 mest solgte elektriske biler: BYD E5 og BAIC EU er på anden- og tredjepladsen med Nissan Leaf og endnu en kineser, BYD Yuan, på femtepladsen. Derefter kommer Renault Zoe og Hyundai Kona, men igen fulgt af Chery, Geely og Roewe, alle fra Kina.\nDe europæiske registreringer udgjorde i alt 37.500 enheder, og Tesla Model 3 førte an foran Renault Zoe. Model 3 var Norges mest solgte bil og den tredjemest solgte vogn i Holland. I Kina viser data, at der blev solgt 16.300 Model 3 på de kanter, hvilket gjorde landet til det næststørste marked for det amerikanske firma og ind i det kinesiske top-10-liste.\nForbrugerne i Europa har også vist en stigende interesse for eldrevne biler. Samlet blev der indregistreret 173.200 nye enheder i 1. halvår 2019, 84 pct. højere end samme periode året før. Væksten skyldes flere nye modeller, som især Tesla Model 3, men også Jaguar I-Pace, Hyundai Kona Electric og Kia e-Niro, men også generel modstand mod dieselmotorer.\nDen positive dynamik i markedet vil fortsætte, mener Jato Dynamics, der endda regner med, at væksten vil stige endnu mere, især næste år. Volkswagen forbereder sig på at introducere ID 3, dets første elbil udviklet helt fra bunden, Mercedes EQC er allerede tilgængelig, mens Opel Corsa og Peugeot 208 kommer som rene elbiler i starten af næste år, for blot at nævne nogle af de kommende nyheder. Kinesiske producenter vil også tage teten og forsyne de elbilhungrende indbyggere med lydløs kørsel.\nPolitiet ser risiko for flere opgør efter drab i Fredericia\nFynsk robot i corona-kamp: Det er lidt kaotisk i Italien\nRos. Anni Jakobsen, byrådsmedlem (DF) er bestemt undtagelsen fra reglen


Geiger.dk :: Windy & Carl: 'Consciousness' Consciousness lægger som sådan ikke noget nyt til Windy & Carls univers - men hvad gør dét, når de gang på gang formår at udsende de muligvis mest fantastiske toner, som det er menneskeligt muligt at frembringe?" />\nDen amerikanske duo Windy & Carl - alias Carl Hultgren og Windy Weber - har siden 1994 udsendt en række plader, der i højere og højere grad har gjort dronen til den musikalske hovedrolle-indehaver. Consciousness er deres fjerde fulde albumudgivelse - og som de foregående trækker det på inspirationer fra folk som Velvet Underground og Silver Apples, selv om duoens nærmeste referencepunkter på dagens scene mest er andre amerikanske grupper som f.eks. Labradford, Aix Em Klemm og Rick Rizzo & Tara Key.\nConsciousness lægger, på nummeret "The Sun", ud med et rent og flydende musiklandskab, der kun bæres frem af lag på lag af guitarer, som væver sig ud og ind af hinandens enkle, men også meget smukke riffs. Et drømmende og svævende ambient forløb, som varmer én godt op til den næsten ni minutter lange "Balance". Her bygges nummeret op omkring den meget langsomt eskalerende lyd fra rotorbladene på en helikopter, som undervejs kun tilsættes en nærmest ikke hørbar drone-guitar samt en endnu mindre hørbar keyboard-melodi. Man er ikke i tvivl, om Windy & Carl ikke er ude efter af demonstrere deres tekniske kunnen - som på de tre foregående plader er det det æstetiske udtryk, der kompromisløst sættes højest.\nPladens tredie nummer, "Elevation", fortsætter i samme stil med en dronende keyboard-melodi, der - fulgt op af en svævende guitar - bevæger sig rundt i lydbilledet med et minimum af toneskift. Toneskift, som endda kun kan konstateres ved, at man nærlytter nummeret. Dronerne baner sig nærmest vej ud i et uendeligt rum, hvor tid og sted er ukendte størrelser - og hvor man kun har flydende og nærmest ustrukturerede lydflader, som helt naturligt nedsætter éns puls, tilbage at forholde sig til.\nFørst det fjerde nummer på Consciousness, "The Llamas Dream", bliver der ført genkendelige og jævnt skiftende guitarriffs ind i det ambiente lydbillede - dog uden at tempoet på noget tidspunkt bliver så påtrængende, at man vækkes fra den døs, man forlængst er blevet lullet ind i. Udtrykket bliver endda ikke mindre drømmende ved, at Windy Webers sagte, knapt forståelige vokaler sætter ind. Hun har nemlig en ren engle-stemme, der virkelig kan få hårene til at rejse sig i nakken på én.\nSå har man oven i købet stadig pladens smukkeste øjeblik - titelnummeret "Consciousness" - til gode.\nDet 13 minutter lange nummer lægger ud med en guitar, der er mere fremtrædende end noget som helst andet på albummet. Denne følges dog hurtigt op af duoens efterhånden sædvanlige baggrundseffekter, hvorefter Windy Webers vokaler igen lægger sig til rette under den sfæriske strengeleg. Måske ikke et decideret overraskende nummer - men det er stadig utroligt smukt. Og hvor det meste musik generelt bygger op til et klimaks, bliver "Consciousness" mere og mere sagte hen af vejen - for afsluttende at munde ud i den rene luft, som nummeret opstod af.\nIdet udgivelsens sidste nummer, det korte "Resolution", toner ud, har man haft en stor, omend krævende lytteoplevelse, som - trods duoens begrænsede arsenal af musikalske greb - har indfanget én på en nærmest magisk vis. Consciousness lægger som sådan ikke noget nyt til Windy & Carls univers - men hvad gør dét, når de gang på gang formår at udsende de muligvis mest fantastiske toner, som det er menneskeligt muligt at frembringe?


Ejendomsservice i Esbjerg, Varde og Bramming | Kontakt os i dag!\nEjendomsservice for privat & erhverv\nVi har over 40 års erfaring med professionel vinduespolering, ejendomsservice og rengøring for erhverv\nHvorfor I skal vælge os\nLeder du efter et professionelt firma, der kan varetage ejendomsservice for dig i Esbjerg, Bramming eller omegn? Hos Sønderbys Vinduespolering & Rengøring tilbyder vi ejendomsservice af forskellig karakter, hvor vi kan stå for hele eller dele af driften.\nEjendomsservice kan for os være mange ting, da det i det store og hele handler om at afhjælpe dig med de opgaver, som du ønsker.\nI mere end 40 år har vi tilbudt vores unikke services til mange forskellige kunder. Kvalitetsbevidste kunder, der sætter pris på en erfaren fagmand, der kan sit kram.\nNår du indgår i et fast samarbejde med os, involverer du dig med en rutineret virksomhed, der sikrer, at kvaliteten altid er i top. Vi er yderst omhyggelige og sætter en ære i at udføre alt perfekt. Du kan derfor være sikker på, at din ejendom er i gode hænder, når du samarbejder med os.\nVi ved også, hvad der typisk bør føres tilsyn med ved ejendomme, og derfor kan du også rådføre dig med os omkring arbejdsopgaver.\nHvis du har brug for kompetente rengøringsfolk til en fast aftale i jeres virksomhed eller institution, så skal I ikke lede længere.\nMed mange medarbejdere i et kontormiljø, er en fast aftale en nødvendighed. Vi skræddersyer efter jeres behov.\nSkal udendørsarealer som buske, grene og træer vedligeholdes, så har vores firma mange års erfaring til en attraktiv pris.\nVi udvikler fleksible løsninger til jer, der ønsker en grundig og skinnende vinduespudsning på vinduesfacaderne.\nHar du brug for nogle til at stå for ejendomsservice i din ejendom, eller søger du på vegne af en virksomhed, ejerforening, andelsforening, lejerforening eller det offentlige? Hos os får alle den samme gode service hele vejen rundt.\nDet vigtigste for os er kvaliteten af vores arbejde, da det er her, hvor vi kan tilfredsstille dig som kunde. Vi overholder altid vores aftaler og går ikke på kompromis med kvaliteten. Skal der gøres rent, slås græs, pudses vinduer eller noget helt andet, der hører under ejendomsservice, er vi parate til at løfte opgaven til perfektion. Det gælder uanset, om du har brug for en trappevasker, gårdmand, vicevært eller noget helt fjerde.\nVores faglige stolthed tillader os ikke at forlade en opgave, før alle parter er tilfredse. Det er bl.a. også derfor, at vi er manges foretrukne firma, når der er behov for ejendomsservice.\nHos Sønderbys Vinduespolering & Rengøring er vi specialister inden for både ejendomsservice og rengøring for erhverv - og det har vi været i over 40 år.\nI kan derfor trygt stole på os, når I vælger os til at varetage jeres opgave!\nKunne du tænke dig et tilbud på ejendomsservice? Kontakt os\nUanset dine ønsker til ejendomsservice, tilbyder vi altid vores services til konkurrencedygtige priser. I samarbejde med dig udformer vi en arbejdsplan samt eventuel frekvens af opgaver og giver dig et godt tilbud på en samlet løsning. Ønsker du blot, at vi skal stå for enkelte dele som vedligeholdelse af ejendommens grønne arealer, kan vi også give et tilbud på dette.\nVi er til for at hjælpe dig, så lad os gøre det, vi er allerbedst til – ejendomsservice.\nBestil et uforpligtende og gratis tilbud på telefon 23 61 44 55 eller skriv til vores e-mail info@soenderbys.dk.\nKunderne er ikke i tvivl -\nFølg os på Facebook og se hvad der rør sig hos en travl rengøringsvirksomhed som Sønderbys Vinduespolering & Rengøring\nIndhent et uforpligtende tilbud, før du beslutter dig for, at vi er det helt rigtige rengøringsfirma\nUdfyld formularen her på siden og du vil snarest blive kontaktet af en dygtig fagperson. Vejen til et renere erhvervsmiljø er kun ét klik væk!\n+45 23 61 44 55


Zoom USB camera drivere download - Opdatering af Zoom-software (Webcam)\nFjern smerten ved driveropdateringer! Download DriverDoc nu for nemt at opdatere Zoom USB camera-drivere med blot nogle få klik...\nNej tak, download Zoom USB camera-driver\nHjem → Drivere → Zoom → Webcam → USB camera\nOpdatering af dine USB camera-drivere manuelt:\nGrundlæggende versioner af dine USB camera-drivere følger med din %%os%% eller ved at installere de nyeste Windows® -opdateringer. Disse Webcamdrivere er grundlæggende, men de understøtter de primære hardwarefunktioner. Denne instruktionsguide vil føre dig gennem opdatering af Zoom-drivere.\nOpdater automatisk USB camera-drivere:\nAnbefaling: Windowsbrugere, som ikke har erfaring med at opdatere Zoom Webcam-enhedsdrivere, kan bruge DriverDoc-værktøjet [DriverDoc - Produkt af Solvusoft] til at opdatere disse USB camera-drivere. Dette driveropdateringsværktøj sørger for, at du får de korrekte drivere til din USB camera og operativsystemversion, og forhindrer dig i at installere de forkerte drivere.\nUSB camera Opdatering OSS\nHvilke fordele og risici er der forbundet med USB camera-driveropdateringer?\nOpdatering af dine Webcam-drivere kan øge PC'ens ydeevne, låse op for hardwarefunktioner og reparere eventuelle inkompatibiliteter. Risici ved at installere de forkerte USB camera-drivere omfatter softwarenedbrud, tab af funktioner, PC-frysninger og ustabilitet i systemet.\nHvilke operativsystemer er kompatible med USB camera-drivere?\nHvad er opdateringsvejledningen til USB camera-drivere?\nDu kan manuelt opdatere USB camera-drivere via Enhedshåndtering eller automatisk ved brug af et driveropdateringssoftware.\nHvorfor opdaterer folk ikke USB camera-drivere?\nDe fleste brugere opdaterer ikke USB camera-enhedsdrivere, fordi de ikke vil skabe problemer med deres pc.\nUSB camera-fejl skyldes ofte virus af forældede og beskadigede enhedsdrivere. Chauffører vil arbejde en dag, og af forskellige årsager holder pludselig op med at arbejde den næste dag. Den gode nyhed er, at du ofte kan opdatere enhedsdriveren for at løse Webcamproblemet.\nDet kan være meget svært at finde den rigtige USB camera-driver på Zooms hjemmeside, og det kan ofte tage meget tid på at søge. Selv erfarne, tech-kyndige mennesker med den gode vane at opdatere USB camera-enhedsdrivere, kan stadig finde hele installations- og opgraderingsprocessen tidskrævende og irriterende. Brug af defekte eller ikke-funktionelle drivere vil forårsage mere skade og fejl på din maskine.\nEt andet væsentligt problem er at bruge et driveropgraderingsprogram, som er for besværligt at gøre. Et driveropdateringsværktøj sikrer, at du har korrekte driverversioner til din hardware, og opretter også en sikkerhedskopi af dine nuværende drivere, før du foretager ændringer. Hvis du har en driverbackupfil, hjælper du dig med at tilbagekalde enhver kompromitteret driver til den nyeste version.\nTop 2 lignende drivere til Zoom USB camera (2 Modeller)\nOpdater USB camera-drivere i One-Click med DriverDoc:


Børnehuset Egeskov & Skovbørnehaven, Bjerringbro\nVelkommen til nye børn og forældre i Skovbørnehaven\nÅrstiderne er forskellige og naturen skifter udseende, og vejret forandre sig. Hver årstid har sine skikke og traditioner og byder på forskellige aktiviteter.\n------ her blot en lille "gren" af Årets Gang ------\n- I december har vi julearrangement, hvor vi møder julemanden sammen med forældre og søskende. - Vores Nisser, Ivan og Karen kommer for at besøge alle børnene på skift. - Vi går Lucia på plejehjemmet, og besøger Kirken når der er julegudstjeneste for børnehaverne.\n- I februar slår vi katten af tønden på plejehjemmet. Først går vi optog med vores fastelavnskostumer, musik og sang, hvorefter vi slutter i spisesalen med tøndeslagning, mens beboerne fra plejehjemmet kigger op.\n- Bøgen springer ud og vi smager ihærdigt på de syrlige balde. I maj har vi bedsteforældredag, hvor bedsteforældre inviteres til en hyggestund med deres barnebarn i Skovbørnehaven. En lørdag formiddag/eftermiddag har vi arbejds/hygge lørdag, hvor vi sammen med forældre og børn bygger, reparere, snakker, spiser rydder op mm.\n- Brandslangen skal "tjekkes" og bækken skal betrædes med små og store fødder. De børn som skal i skole tager på overnatning enten i børnehaven eller i Shelters ved Jägerhytten.\n- Bladende daler ned fra træerne og vi laver bladkranse mm.\n87 87 13 70\nmwe@viborg.dk Leder Majbrit Wetke mobil 23 60 39 97


▷ Køb Badekar Med Brus online [Se bedste tilbud]\nStørstedelen af online butikker tildeler til alt held diverse forskellige billige leveringsformer til badekar med brus. Den mest anvendte er p.t. pakkeshops, som giver dig fleksibiliteten til at hente produkterne på et valgfrit tidspunkt. Den er altså yderst fleksibel, samt mange gange endda den billigste type af levering.\nDu kan ydermere forsøge at få produkterne leveret hjem til dig eller til adressen på dit arbejde. Fragtløsningen er gerne en lille smule mindre billig, men tillige virkelig enkel ift. badekar med brus online. Den billigste leveringsform kan ikke benægtes at være at hente ordren selv, men det er betinget af at du opholder dig lige ved online webshoppens byggemarked, eksempelvis Harald Nyborg, Silvan, Bauhaus eller Jem og Fix.\nAntal dages levering på badekar med brus kan vise sig at være ultra vital såfremt man behøver varerne med det samme, så i det øjemed er det fuldkommen på sin plads at vi undersøger leveringstidspunktet ved badekar med brus. En del e-forretninger – fx Harald Nyborg, Jem og Fix, Silvan og Bauhaus – lover billig 1 hverdags levering på deres primære produkter online, som påkræver at ordren placeres forud for et givent klokkeslæt, med hensynstagen til at de garanteret kan nå at få pakken ordnet inden lagerpersonalet har fri.\nNogle få webbutikker præsterer portofri levering på badekar med brus online, men typisk er det forudsat at du handler for et præcist beløb. I øvrigt kan man foretrække den billigste leveringsmodel, som gerne vil blive at få fragtfirmaet til at køre pakken til en pakkeshop.\nMange kæder yder afhentning hvor man handler billig badekar med brus online og afhenter i byggemarkedet. For eksempel Jem og Fix, XL-Byg, Stark, Bauhaus, 10-4, Bygma, Davidsen, Harald Nyborg og Silvan. De foreslår eksempelvis click-and-collect på badekar med brus i følgende byer:\nNæstved, Skive, Tårnby, Lillerød, Aabenraa, Holstebro, Holbæk, Roskilde, Varde, Hillerød, Åbyhøj, Ishøj, Frederikshavn, Grenaa, Dragør, Randers, Nørresundby, Ikast, Viborg, Ølstykke, Valby, Aalborg, Hedehusene, Aarhus, Slagelse, Rønne, Herning, Fredericia, Brabrand, Frederiksberg, Frederiksværk, Nærum, Struer, Ringsted, Greve, Lystrup, Gentofte, Kolding, Herlev, Esbjerg, Højbjerg, Jyllinge, Ballerup, Solrød Strand, Farum, Risskov, Odense, Brøndby, Haslev, Frederikssund, Glostrup, Vejle, Thisted, Odder, Hjørring, Værløse, Sønderborg, Vallensbæk, Hedensted, Lyngby, Rudersdal, Brønshøj, Albertslund, Brønderslev, Hvidovre, Virum, Vanløse, Birkerød, Taastrup, Svendborg, Søborg, Stenløse, Tilst, Helsingør, Silkeborg, Gladsaxe, Korsør, Allerød, Middelfart, Rødovre, Skanderborg, Kalundborg, Horsens, Køge, Vordingborg, Hobro, Haderslev, Nykøbing Falster, Kokkedal, Nakskov, Nyborg, København, Hørsholm, og Charlottenlund, .\nAfhentning ift. badekar med brus er tilgængeligt i samtlige områder af Danmark: Jylland (Midtjylland, Syddanmark, Sydjylland, Østjylland, Nordjylland, Vestjylland, Sønderjylland), Fyn (Midtfyn, Østfyn, Nordfyn, Vestfyn, Sydfyn) og Sjælland (Nordsjælland, Bornholm, Sydsjælland, Østsjælland, Lolland, Vestsjælland, Hovedstaden, Midtsjælland, Falster, Amager).\nNår der ses på tallene står det tydeligt, at mennesker som regel søger for eksempel badekar med brus tilbud og badekar med brus online. Foruden dette oplever man mange gange netshoppere kigge efter fx køb badekar med brus, badekar med brus priser og billig badekar med brus, foruden de udbredte byggecentre som Silvan, XL-Byg, 10-4, Harald Nyborg, Bauhaus, Stark, Jem og Fix, Davidsen og Bygma.\nDet er efterhånden usædvanlig smart for almindelige dødelige at prissammenligne på billige badekar med brus online i blandt forskellige internet forhandlere i Danmark, og for det har langt de fleste online virksomheder ikke kunne lade være med at nedskære udsalgspriserne på badekar med brus kolossalt, og ydermere garantere fri fragt.\nTrods dette kan det imidlertid være smart at prøve flere internet handler efter udsalg og tilbud på badekar med brus online forud for at du bestiller, sådan at du er sikret at få fat i den skarpeste pris. Se ikke bare på de kendte byggemarkeder som Harald Nyborg, Stark, Bauhaus, Bygma, 10-4, XL-Byg, Davidsen og Jem og Fix.\nDu må bare ikke glemme, at hvis en online butik markedsfører billige badekar med brus online til salg for en pris som kan ses som besynderligt attraktiv, burde det mange gange være en indikator for en uærlig internet webshop. Kortbetalinger er heldigvis indbefattet af en anordning, som begunstiger dig som kunde imod bedrageriske netshops.\nVi går generelt ind for bestillinger med betalingskort eller betalinger med mobilen. Som en anden løsning kunne du bruge en afbetalingsordning fra f.eks. ViaBill, i tilfælde af at du ser en fordel i at klare regningen på badekar med brus over en længere periode. Det tilbydes som regel ved nichefokuserede netbutikker, men ikke de kendte byggekæder som for eksempel Bauhaus, Stark, Bygma, 10-4, Jem og Fix, XL-Byg, Harald Nyborg og Silvan.\nNår der ses på søgedata står det tydeligt, at internet shoppere tit søger eksempelvis badekar med brus priser og badekar med brus online. Foruden dette oplever vi ofte internet shoppere søge efter bl.a. billig badekar med brus, køb badekar med brus samt badekar med brus tilbud.\nTrustpilot forærer dig egentlig fornemme chancer for at gennemsøge en stor portion aktuelle brugeres iagttagelser og herved anbefaler vi, at du evaluerer internet firmaets anmeldelser inden du placerer din ordre på billige badekar med brus online.\nFacebook giver dig lignende rigtig fremragende genveje til at få et kig ind i online webshoppens pålidelighed. Derudover ses en række webshops som tilbyder kunderne at aflevere en kritik af virksomhedens service, hvilket tillige må anvendes til at bedømme kundernes tilfredshed.\nInden nogen køber billige badekar med brus online hos en internet virksomhed bør de for at være sikker tyde netbutikkens betingelser, det er dog tit ikke videre spændende, i særdeleshed hos de gængse byggekæder som Harald Nyborg, Bygma, Jem og Fix, Bauhaus, XL-Byg, Stark, Silvan, Davidsen og 10-4.\nEn nemmere løsning kunne måske være at kigge hvorvidt online butikken er medlem af e-mærke ordningen, fordi det længe har været en forsikring om at e-butikken overholder de gældende danske regler, og at e-shoppen af og til overvåges af fagmænd som har den nødvendige knowhow om lovgivningen.\nDette er en god chance for en hjælpende hånd, hvis du udsættes for dilemmaer med din handel med badekar med brus. Tilsvarende er det prisværdigt at kunden er vidende om de væsentligste betingelser der kan have betydning for købet af badekar med brus online, som eksempelvis hvilken ombytningsrettighed e-shoppen lover.\nI den forbindelse er det tillige relevant, at man når som helst beholder sin faktura e-mail, således man fremadrettet kan påvise bestillingen af badekar med brus, hvad end man har bestilt fra Davidsen, 10-4, Jem og Fix, Silvan, XL-Byg, Harald Nyborg, Bauhaus, Bygma eller Stark.


Kina advarer mod bitcoins | Berlingske Business\nTorsdag d. 05. december 2013, kl. 12.22\nMan kan nogle steder - som her på en restaurant i San Francisco i USA - betale med bitcoins. Arkivfoto: Stephen Lam, Reuters/Scanpix Foto: STEPHEN LAM\nCentralbanken advarer finansielle virksomheder og vil gribe ind, hvis der er tegn på hvidvask. To hackere anholdt i Tyskland.\nDen kinesiske centralbank advarer nu mod at handle i den digitale valuta Bitcoin og truer med at gribe ind, hvis der er udsigt til forsøg på hvidvaskning af penge.\nCentralbanken opfordrer til, at finansvirksomheder ikke handler med Bitcoin, som på rekordtid er gået fra at være et nørdet forsøg på at etablere en møntfod, som er uafhængig af finansielle og politiske interesser til at være et særdeles varmt samtaleemne - og mål for hackerangreb.\nPå sit netsted gør den kinesiske centralbank det klart, at den vil handle for at forhindre, at bitcoins bruges til hvidvaskning af penge. Omvendt kan kineserne frit bruge bitcoins, så længe de blot selv påtager sig de risici, som følger med netop ikke at have finansiel rygdækning.\nTiltrækker kriminelle elementer\nMan kan nogle steder betale med bitcoins, som ellers kan veksles til almindelige valutaer.\nFor et par uger siden blev den danske virksomhed BIPS hacket og frarøvet for 5,5 millioner kroner bitcoins. BIPS vil derfor ikke længere være bitcoinbank, hvor man kan sætte sine penge ind, men udelukkende fungere som betalingsformidler. Nogle af pengene var BIPS' egne. De, der har deponeret deres bitcoins hos BIPS, skal ikke vente at få erstatning.\nTysk politi i Bayern anholdt i denne uge to mænd, som skal have stjålet for næsten seks millioner kroner bitcoins. De skal sammen med en tredje person have lagt en computervirus ud, som derefter gjorde det muligt for bagmændene at fjernstyre computerne til at »udgrave« bitcoins.


Cobalt Air vælger Sabre til passagerreservationsteknologi\nForside » Flyselskabsnyheder » Cobalt Air vælger Sabre til passagerreservationsteknologi\nIntroduktionen af det nye system er en del af flyselskabets overordnede vision om at opnå solid langsigtet vækst, rentabilitet og en service af høj kvalitet til sine passagerer.\nCyperns hurtigst voksende flyselskab, Cobalt Air, har med succes gennemført en større it-implementering af Sabres passagerreservationssystem. Teknologien er sat til at hjælpe med at generere en betydelig stigning i yderligere indtægter til flyselskabet og tilbyde rejsende nye oplevelser.\nIntroduktionen af det nye system er en del af flyselskabets overordnede vision om at opnå solid langsigtet vækst, rentabilitet og en service af høj kvalitet til sine passagerer. Flyselskabet har til hensigt at nå disse mål ved at anvende innovativ og præstationsfremmende teknologi - og nu er alle Cobalts forbehold og kritiske flyselskabsoperationer blevet overført til Sabre.\n”Cypern er et spændende luftfartsland, der har en vækst på 15 procent i forhold til året rundt i efterspørgsel efter rejser og er ideelt placeret mellem tre kontinenter,” sagde Andrew Madar, administrerende direktør hos Cobalt Air. ”Ved at anvende Sabres teknologi til at styre vores centrale reservationer er Cobalt nu godt positioneret til at udnytte denne vækst og levere et større udvalg af produkter og tjenester for at imødekomme en stigende efterspørgsel. Vi er et ungt og ambitiøst flyselskab, der nu er udstyret til at konkurrere med nogle af de største luftfartsselskaber i Europa og Mellemøsten, hvilket vi forventer at øge vores markedsandel og føre til en spændende fremtid. ”\nCobalts vellykkede ekspansionsplaner forventes at se det blive landets største flyselskab i sommeren 2018. Flyselskabet blev grundlagt først i 2015 og flyver allerede til 20 destinationer i 12 lande i Europa og Mellemøsten. Dets nye teknologisystem forventes at generere yderligere indtægter gennem et øget salg af billetpriser og nye tilknyttede tjenester og ved at tiltrække nye kunder gennem en overlegen flyoplevelse.\n"Kobolt er et hurtigt voksende flyselskab i et land, der byder cirka 4.5 millioner rejsende hvert år velkommen," sagde Dino Gelmetti, vicepræsident EMEA, Airline Solutions, Saber. ”Det har nu brug for et robust, intelligent og kundeorienteret it-system, der kan tage det til sin næste vækstfase. Sabres teknologi vil hjælpe flyselskabet med at opfylde hver søjle i sin vision - forbedre kundeoplevelsen, lette vækst, maksimere overskuddet, forbedre sikkerheden og være spydspidsen innovation. Flyselskaber, der bruger vores teknologi til passagerreservation, kan forvente at se en stigning i overskuddet, hvilket gør det muligt for dem at investere i deres vækst og konkurrere med globale rivaler. ”\nMere end 225 flyselskaber bruger i øjeblikket Sabres teknologi til at reducere driftsomkostningerne, øge overskuddet og transformere den måde, de betjener rejsende på - inklusive mange af verdens største luftfartsselskaber.\nUNWTO: Brand Africa og biodiversitet fokus i 9. udgave af INVESTOUR\nNew Yorks Hotel Pennsylvania klar til at byde VIP-gæster (Very Important Pooch) velkommen til Westminster Dog Show 2018


9. nov. 2007 KL. 17.21 Køb den rigtige stegepande Tre gode stegepander og en række enkle regler kan bane vejen for flere stegte succeser hjemme ved komfuret. Følg\nHelle Sindal Slut med frikadellefadæser\nMichael Dinesen, kok og faglærer på Hotel- og Restaurantskolen i København, mener, at pris og kvalitet følges ad langt hen ad vejen, når det gælder stegepander. Men visse modemærker og køkkenudstyr, der er opkaldt efter kendte kokke kan også koste ekstra.\nKokkens favoritter Kok og faglærer Michael Dinesen er begejstret bruger af en serie italienske gryder og pander fra den høje ende af prisskalaen.\nDyrt kød og gode stegeredskaber\nBøf af malkekvæg er uspiseligt\nSmagstest viser, at kvinder kan lide en bøf uden meget eftersmag, mens mænd foretrækker kraftig kødsmag. Kød fra malkekvæg skal man holde sig fra.\nSkær dine egne bøffer til halv pris\nKøber du oksefilet på tilbud og selv skærer kødet ud, får du engelske bøffer til halv pris. Se her hvordan - og hvorlænge du kan gemme filet'en i køleskabet.\nBøffer fra Netto er som sålelæder\nLyder menuen på engelsk bøf, er det en rigtig dårlig ide at gå efter prisen. Her råder kun kvalitet og tillid til din slagter, viser et tjek af bøfferne.\nStol ikke på stegetermometeret\nEt stegetermometer kan være vejen til vellykkede retter, men mange termometre er svære eller umulige at få til at fungere, viser Lørdagslivs test.\nSlagterier: Drop skamstegning af kødet\nMange forbrugere oversteger kød af vane og frygt for bakterier. Men det er sundere og lækrere at skrue ned for stegetiden.\nBillig mørbrad smager bedst\nDer er ingen entydig sammenhæng mellem pris og kvalitet, når der skal svinemørbrad på bordet. Nettos vakuumpakkede vinder i smagstest.\nMichael Dinesen, kok og faglærer på Hotel- og Restaurantskolen i København, giver råd om stegning og pander.\nKokkens favoritter Gode køberåd Sundhed og miljø på panden Stegepandens størrelse skal passe til det, man steger«. »Udsæt ikke stegepanden for bratte temperaturskift – den klassiske tur direkte fra blusset og hen under den kolde hane slår bunden skæv«.»Aldrig stege i koldpresset olie. Den danner bitterstoffer, som påvirker smagen«.Frikadellefadæserne hjemme i køkkenet er ikke tilfældige uheld. Når Michael Dinesen, kok og faglærer på Hotel- og Restaurantskolen i København, øser af sin viden om stegning og stegepander, står ahaoplevelserne i kø sammen med en spirende optimisme, for hans råd er enkle og lige til at følge.Et godt stegepandesortimentTjek har kilet sig ind i Michael Dinesens kalender for at blive klogere på stegepander. Hvor mange og hvilke har man brug for i en almindelig husholdning? Hvad er forskellen på den billige aluminiumsmodel, som Ikea sælger for 15,75 kroner, og de mere luksusprægede modeller, som koster en tusindlap eller to.\nEr det bare blær og samtalekøkkensnobberi, eller får man markant mere stegeglæde for pengene, når man slipper 100 gange mere for en pande?»Tre stegepander: en stor, en mindre og en sauterpande med høj kant og låg. Og så måske en grillpande, hvis man gerne vil give T-bone-steaken et ordentligt gok varme og de rigtige grillstriber«, lyder Michael Dinesens bud på et almindeligt godt stegepandesortiment. »Det er nemlig vigtigt, at det, man steger, fylder hele panden. Derfor har de fleste husholdninger brug for pander i flere størrelser. Så kan man både stege bøffer til to og frikadeller til fire. Hvis man steger fire frikadeller på en kæmpe stegepande, vil fedtstoffet på den frikadelleforladte del af panden branke og påvirke frikadellernes smag«, forklarer han. Forskel på olier»Og lad så være med at stege i den kostbare koldpressede olie. Den kan ikke tåle høje temperaturer, for så udvikler olien bitterstoffer, som påvirker resultatet«, lyder Michael Dinesens næste råd. »Brug bare billig majs-, vindruekerne- eller rapsolie til stegning. De er allerede varmebehandlet og tåler høj varme. De gode, koldpressede olier kan man bruge til dressing og tilsmagning af den færdigstegte ret, nærmest som en slags parfume«, siger Michael Dinesen.Han forklarer, hvornår en olie er stegeklar: »Når olien bevæger sig lidt på panden, er den klar. Men den må ikke ryge, for så er den for varm«. Han har selv 10-12 forskellige olier hjemme i køkkenet, men vurderer, at en basishusholdning kan klare sig med de to nævnte typer.